
	1.
	Likumprojekts (grozījumi)
3. pants. "13.¹ pants. Eiropas digitālās identitātes maka darbības regulējums
Ministru kabinets nosaka Eiropas digitālās identitātes maka izveides, izsniegšanas, izmantošanas, darbības apturēšanas un darbības izbeigšanas kārtību, Eiropas digitālās identitātes maka satvarā iesaistīto subjektu savstarpējās sadarbības kritērijus un kārtību, institūciju tiesības un pienākumus, kā arī Eiropas digitālās identitātes maka sertifikācijas un uzraudzības kārtību."
	Iebildums (IEM - 27.10.2026.)
Lūdzam precizēt grozījumu projektu attiecībā uz Fizisko personu elektroniskās identifikācijas likuma 13.¹ pantā paredzēto Ministru kabineta deleģējuma tvērumu, nosakot, ka Ministru kabinets nosaka arī Eiropas digitālās identitātes makā nacionālajā līmenī iekļaujamo personas identifikācijas datu (PID) apjomu, to izmantošanas kārtību, kā arī PID datu izgūšanas avotus. 
Piedāvātā redakcija
-
	Ņemts vērā
Precizēta FPEIL grozījumu 13.1 panta redakcija un anotācija.
	Likumprojekts (grozījumi)
-

	Izsludināšana: 02.10.2026. 16:47

	2.
	Likumprojekts (grozījumi)
 Grozījumi Fizisko personu elektroniskās identifikācijas likumā
	Iebildums (TM - 08.10.2026.)
Vēršam uzmanību, ka Fizisko personu elektroniskās identifikācijas likumā lietotais termins "publiskā persona" varētu būt interpretējams atbilstoši Valsts pārvaldes iekārtas likumā skaidrotajam terminam, proti, ka ar to saprotama Latvijas Republika kā sākotnējā publisko tiesību juridiskā persona un atvasinātas publiskas personas. Savukārt Eiropas Parlamenta un Padomes 2014. gada 23. jūlija Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (turpmāk - regula Nr. 910/2014), 3. panta 7. punktā termins "publiska iestāde" skaidrots tādējādi, ka ar to saprotama valsts, reģionāla vai pašvaldības iestāde, publisko tiesību subjekts vai apvienība, kā arī privāta vienība, ko pilnvarojusi vismaz viena no minētajām iestādēm, subjektiem vai apvienībām, lai sniegtu publiskus pakalpojumus, darbojoties saskaņā ar šādu pilnvarojumu. Attiecīgi pirmšķietami Fizisko personu elektroniskās identifikācijas likumā lietotais termins "publiskā persona" aptver tikai Latvijas Republiku (valsti) un atvasinātas publiskas personas, bet ne privātpersonas, kurām deleģēti valsts pārvaldes uzdevumi vai kuras sniedz publiskus pakalpojumus uz pilnvarojuma pamata. Attiecīgi lūdzam izvērtēt un attiecīgi papildināt likumprojektu. Vēršam uzmanību, ka, piemēram, privāto tiesību juridiskā persona, kas deleģējuma ietvaros īsteno valsts pārvaldes uzdevumu, atbilstoši Augstākās tiesas judikatūrai jebkurā gadījumā nezaudē savu juridisko dabu un ir privāto tiesību subjekts, nevis publiskā persona. Līdz ar to Fizisko personu elektroniskās identifikācijas likuma tvērumā ietvertās publiskās personas pretēji izziņā minētajam pirmšķietami neaptver arī deleģēto valsts pārvaldes funkciju veicējus.
Piedāvātā redakcija
-
	Ņemts vērā
Izvērtēts, likumprojektā ietverta jauna definīcija un  papildināta anotācijas 2.1.sadaļa  ar skaidrojumu par termina "publiska persona" tvērumu FPEIL: "Ņemot vērā, ka eIDAS regulas 3. panta 7. punktā termins "publiska iestāde" skaidrots tādējādi, ka ar to saprotama valsts, reģionāla vai pašvaldības iestāde, publisko tiesību subjekts vai apvienība, kā arī privāta vienība, ko pilnvarojusi vismaz viena no minētajām iestādēm, subjektiem vai apvienībām, lai sniegtu publiskus pakalpojumus, darbojoties saskaņā ar šādu pilnvarojumu,  FPEIL grozījumu likumprojektā, ar kuru tiek ieviestas eIDAS regulas prasības, lietotais termins "publiskā persona" aptver gan Latvijas Republiku (valsti) un atvasinātas publiskas personas, gan arī privātpersonas, kurām deleģēti valsts pārvaldes uzdevumi vai kuras sniedz publiskus pakalpojumus uz pilnvarojuma pamata."
	Likumprojekts (grozījumi)
 Grozījumi Fizisko personu elektroniskās identifikācijas likumā

	3.
	Likumprojekts (grozījumi)
3. pants. papildināt pirmo daļu ar 6.1 punktu šādā redakcijā:
"6.1 elektroniskās identifikācijas līdzekli personai izsniedz attālināti, izmantojot tādu attālinātas identitātes pārbaudes metodi, kas atbilst regulas Nr. 910/2014/ES 8.panta 2. punkta "c" apakšpunktā noteiktajām prasībām attiecībā uz augsta līmeņa identifikāciju;"
	Iebildums (TM - 08.10.2026.)
Lūdzam precizēt likumprojekta 3. panta otrajā daļā piedāvāto Fizisko personu elektroniskās identifikācijas likuma 14. panta pirmās daļas 6.1 punktu, vienlaikus atbilstoši precizējot likumprojekta anotāciju.

Minētais pants paredz, ka elektroniskās identifikācijas līdzekli personai izsniedz attālināti, izmantojot tādu attālinātas identitātes pārbaudes metodi, kas atbilst Eiropas Parlamenta un Padomes 2014. gada 23. jūlija regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu 1999/93/EK 8. panta 2. punkta "c" apakšpunktā noteiktajām prasībām attiecībā uz augsta līmeņa identifikāciju. Vienlaikus Fizisko personu elektroniskās identifikācijas likuma 5. panta otrā daļa paredz, ka pirms kvalificēta vai kvalificēta paaugstinātas drošības elektroniskās identifikācijas līdzekļa izsniegšanas elektroniskās identifikācijas pakalpojuma sniedzējs fiziskās personas klātbūtnē pārliecinās par šīs personas identitāti, pamatojoties uz fiziskās personas uzrādītu personu apliecinošu dokumentu. Tādējādi nav konstatējums, kā vienlaikus paredzēts īstenot gan likumprojektā paredzēto attālināto identitātes pārbaudi, gan Fizisko personu elektroniskās identifikācijas likumā noteikto identitātes pārbaudi fiziskās personas klātbūtnē.
Piedāvātā redakcija
-
	Ņemts vērā
Papildināta FPEIL 5.panta otrā daļa, izdarot atsauci uz izņēmuma gadījumu, proti, attālinātu elektroniskās identifikācijas līdzekļa izsniegšanu.
	Likumprojekts (grozījumi)
 Papildināt 14.panta pirmo daļu ar 6.1 punktu šādā redakcijā:
"61) nodrošina, ka elektroniskās identifikācijas līdzekli personai izsniedz neklātienē:
a) ja ar personu ir noslēgts līgums par elektroniskās identifikācijas pakalpojuma sniegšanu, 
b) izmantojot tādu attālinātas identitātes pārbaudes metodi, kas atbilst regulas Nr. 910/2014/ES 8.panta 2. punkta "c" apakšpunktā noteiktajām prasībām attiecībā uz augsta līmeņa identifikāciju;"

	4.
	Likumprojekts (grozījumi)
5. pants. "(13) Elektroniskā pakalpojuma, ko publiska persona sniedz, pildot tai noteiktās funkcijas un uzdevumus, sniedzējs nodrošina iespēju fiziskajai personai elektroniskajai identifikācijai izmantot Eiropas digitālās identitātes maku."
	Iebildums (TM - 08.10.2026.)
Lūdzam precizēt, vai likumprojekta 5. punktā paredzētā pienākuma nodrošināt fiziskās personas elektronisko identifikāciju, izmantojot Eiropas digitālās identitātes maku, tehniskā izpilde valsts elektroniskajiem pakalpojumiem tiks nodrošināta centralizēti, papildinot VDAA Vienotās pieteikšanās moduļa funkcionalitāti, un vai informācijas sistēmām, kas jau izmanto Vienotās pieteikšanās moduli, būs nepieciešami papildu pielāgojumi.
Ja šāda funkcionalitāte tiek nodrošināta centralizēti Vienotās pieteikšanās moduļa ietvaros, lūdzam to skaidri norādīt likumprojekta anotācijā, tostarp precizējot, vai elektronisko pakalpojumu sniedzējiem, kuru informācijas sistēmās jau ir integrēts Vienotās pieteikšanās modulis, būs nepieciešami papildu izstrādes darbi un finansējums.
 
Piedāvātā redakcija
-
	Ņemts vērā
Likumprojekts precizēts, svītrojot normu, kas paredz grozījumu FPEIL 19.pantā, ņemot vērā, ka publisko elektronisko pakalpojumu sniedzēju pienākums pieņemt EDIM izriet no eIDAS 2.0 regulas, kas ir tieši piemērojama.

Attiecīgi papildināta anotācijas 2.1. sadaļa ar informāciju:
"Pienākuma nodrošināt fiziskās personas elektronisko identifikāciju, izmantojot EDIM, tehniskā izpilde publiskajiem elektroniskajiem pakalpojumiem tiks nodrošināta centralizēti, papildinot VDAA Vienotās pieteikšanās moduļa funkcionalitāti. Informācijas sistēmām, kas jau izmanto Vienotās pieteikšanās moduli, nebūs nepieciešami papildu pielāgojumi.

 VDAA nodrošinās Vienotās pieteikšanās moduļa EDIM funkcionalitātes testa vidi publisko elektronisko pakalpojumu sniedzējiem provizoriski līdz 2027. gada vidum, pirms EDIM ieviešanas produkcijas vidē. Testa vidē, izmantojot testa EDIM un testa personas identifikācijas datus, varēs pārbaudīt integrāciju, lietotāju autentifikācijas plūsmu un e-pakalpojumu funkcionālo darbību. Par testa vides pieejamību, pieslēgšanās kārtību un testēšanas scenārijiem VDAA informēs Vienotās pieteikšanās moduļa lietotājus."
	Likumprojekts (grozījumi)
-

	5.
	Anotācija (ex-ante)
1.2. Mērķis
	Iebildums (TM - 08.10.2026.)
Lūdzam precizēt likumprojekta anotācijas 1.2. sadaļā norādīto likumprojekta spēkā stāšanās datumu atbilstoši likumprojektā noteiktajam.
Piedāvātā redakcija
-
	Ņemts vērā
Anotācija precizēta, norādot likumprojekta spēkā stāšanās datumu 23.12.2026.
	Anotācija (ex-ante)
1.2. Mērķis

	6.
	Likumprojekts (grozījumi)
2. pants. "13.¹ pants. Eiropas digitālās identitātes maka darbības regulējums
Ministru kabinets nosaka Eiropas digitālās identitātes maka izveides, izsniegšanas, izmantošanas, darbības apturēšanas un darbības izbeigšanas kārtību, Eiropas digitālās identitātes maka satvarā iesaistīto subjektu savstarpējās sadarbības kritērijus un kārtību, institūciju tiesības un pienākumus, kā arī Eiropas digitālās identitātes maka sertifikācijas un uzraudzības kārtību."
	Priekšlikums (TM - 08.10.2026.)
Lūdzam papildināt likumprojekta anotācijā sniegto skaidrojumu par likumprojekta 2. pantā piedāvātajā Fizisko personu elektroniskās identifikācijas likuma 13.1 pantā noteikto pilnvarojumu Ministru kabinetam, tostarp skaidrojot tā saturu un robežas attiecībā uz institūciju tiesībām un pienākumiem.

Vēršam uzmanību, ka no piedāvātā regulējuma nav izsecināms, kādu institūciju tiesības un pienākumus un kādā apmērā Ministru kabinets tiek pilnvarots noteikt.
Piedāvātā redakcija
-
	Ņemts vērā
Anotācijas 1.3.sadaļa papildināta ar skaidrojumu:

"Likumprojekta deleģējuma normā ietvertais termins "Eiropas digitālās identitātes maka satvarā iesaistītie subjekti" aptver visas personas un organizācijas, kurām saskaņā ar eIDAS 2.0 regulējumu ir noteikta loma EDIM ekosistēmā, proti, EDIM nodrošinātāji, izsniedzēji, elektronisko atribūtu un apliecinājumu izdevēji, uzticamības pakalpojumu sniedzēji, atkarīgās puses (e-pakalpojumu sniedzēji), kompetentās un uzraugošās iestādes, kā arī EDIM lietotāji.

Saskaņā ar  informatīvo ziņojumu "Par eIDAS 2.0 regulas prasību ieviešanu" (TAP Nr. 25-TA-1209) turpmākajā normatīvajā regulējumā būtu jānosaka EDIM ekosistēmā iesaistīto institūciju kompetence, tiesības un pienākumi, lai nodrošinātu eIDAS 2.0 regulas prasību ieviešanu un EDIM darbību Latvijā. Līdz ar to Ministru kabineta noteikumu līmenī nosakāma, piemēram, Valsts digitālās attīstības aģentūras (VDAA) kompetence EDIM izstrādē, uzturēšanā, sertificēšanā un sistēmas darbības koordinēšanā, Pilsonības un migrācijas lietu pārvaldes (PMLP) loma personas identitātes pārbaudē un identitātes datu pārvaldībā, VAS "Latvijas Valsts radio un  televīzijas centrs" (LVRTC) pienākumi uzticamības pakalpojumu un elektroniskā paraksta nodrošināšanā, kā arī Digitālās drošības uzraudzības komitejas (DDUK) kompetence kiberdrošības prasību noteikšanā un uzraudzībā. Tāpat nepieciešams noteikt Latvijas Nacionālā akreditācijas biroja (LATAK) pilnvaras sertifikācijas un atbilstības novērtēšanas jomā, kā arī Datu valsts inspekcijas (DVI) tiesības un pienākumus personas datu aizsardzības prasību uzraudzībā un konsultatīvā atbalsta sniegšanā.

Nozaru ministrijām un citām valsts pārvaldes iestādēm būtu jāparedz pienākums nodrošināt EDIM un tajā pieejamo atribūtu atzīšanu savas kompetences jomās un publiskajos pakalpojumos. Vienlaikus regulējumā būtu jāparedz institūciju savstarpējās sadarbības kārtība, informācijas apmaiņas mehānismi, uzraudzības pilnvaras un atbildības sadalījums, lai nodrošinātu efektīvu EDIM ekosistēmas darbību un eIDAS 2.0 regulas prasību izpildi."
	Likumprojekts (grozījumi)
-

	7.
	Likumprojekts (grozījumi)
3. pants. papildināt pirmo daļu ar 6.1 punktu šādā redakcijā:
"6.1 elektroniskās identifikācijas līdzekli personai izsniedz attālināti, izmantojot tādu attālinātas identitātes pārbaudes metodi, kas atbilst regulas Nr. 910/2014/ES 8.panta 2. punkta "c" apakšpunktā noteiktajām prasībām attiecībā uz augsta līmeņa identifikāciju;"
	Priekšlikums (TM - 08.10.2026.)
Vēršam uzmanību, ka regulas Nr. 910/2014/ES 8. panta 3. punkts paredz, ka: "līdz 2015. gada 18. septembrim, ņemot vērā attiecīgos starptautiskos standartus un ievērojot 2. punktu, Komisija ar īstenošanas aktiem nosaka minimālās tehniskās specifikācijas, standartus un procedūras, uz kuriem atsaucoties 1. punkta nolūkā ir noteikts elektroniskās identifikācijas līdzekļu zems, būtisks un augsts uzticamības līmenis." Saistībā ar minēto aicinām izvērtēt, vai nolūkā atvieglot 8. panta 2. punkta "c" apakšpunkta piemērošanu, nebūtu nepieciešams atsaukties uz Komisijas 2015. gada 8. septembra Īstenošanas regulu (ES) 2015/1502, kas saskaņā ar Eiropas Parlamenta un Padomes Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū 8. panta 3. punktu nosaka elektroniskās identifikācijas līdzekļu uzticamības līmeņu minimālās tehniskās specifikācijas un procedūras (Dokuments attiecas uz EEZ), kas nosaka nepieciešamos elementus noteiktiem uzticamības līmeņiem.
Piedāvātā redakcija
-
	Ņemts vērā
Izvērtēts. Ņemot vērā, ka Komisijas 2015. gada 8. septembra Īstenošanas regula (ES) 2015/1502 ir tieši piemērojama, atsauce uz to FPEIL netiek ietverta. Informācija par nepieciešamību nodrošināt atbilstību minētās regulas prasībām attiecībā uz augsta līmeņa identifikāciju ir sniegta anotācijas 5.4. sadaļā "Cita informācija". Vienlaikus norādāms, ka Īstenošanas regula (ES) 2015/1502 nosaka minimālās prasības elektroniskās identifikācijas līdzekļu uzticamības līmeņiem (zems, būtisks un augsts), tostarp personas identitātes pārbaudei, identifikācijas līdzekļu izsniegšanai, pārvaldībai un autentifikācijai. Savukārt FPEIL grozījumi paredz atsauci uz augsta līmeņa identifikāciju, kas ir priekšnoteikums elektroniskās identifikācijas līdzekļa attālinātai izsniegšanai atbilstoši eIDAS 2.0 regulas prasībām.
	Likumprojekts (grozījumi)
 Papildināt 14.panta pirmo daļu ar 6.1 punktu šādā redakcijā:
"61) nodrošina, ka elektroniskās identifikācijas līdzekli personai izsniedz neklātienē:
a) ja ar personu ir noslēgts līgums par elektroniskās identifikācijas pakalpojuma sniegšanu, 
b) izmantojot tādu attālinātas identitātes pārbaudes metodi, kas atbilst regulas Nr. 910/2014/ES 8.panta 2. punkta "c" apakšpunktā noteiktajām prasībām attiecībā uz augsta līmeņa identifikāciju;"

	8.
	Likumprojekts (grozījumi)
5. pants. "(13) Elektroniskā pakalpojuma, ko publiska persona sniedz, pildot tai noteiktās funkcijas un uzdevumus, sniedzējs nodrošina iespēju fiziskajai personai elektroniskajai identifikācijai izmantot Eiropas digitālās identitātes maku."
	Priekšlikums (TM - 08.10.2026.)
Vēršam uzmanību, ka ar funkcijām saprotami visi kompetencē esošie valsts pārvaldes uzdevumi, tādēļ, ja normā runa ir par publiskām personām, tad norāde "un uzdevumus" ir liekvārdība un būtu svītrojama.
Piedāvātā redakcija
-
	Nav ņemts vērā
Likumprojektā tiek saglabāta šobrīd spēkā esošajā FPEIL lietotā terminoloģija.
	Likumprojekts (grozījumi)
-

	9.
	Likumprojekts (grozījumi)
5. pants. "(13) Elektroniskā pakalpojuma, ko publiska persona sniedz, pildot tai noteiktās funkcijas un uzdevumus, sniedzējs nodrošina iespēju fiziskajai personai elektroniskajai identifikācijai izmantot Eiropas digitālās identitātes maku."
	Priekšlikums (SAM - 09.10.2026.)
Lūdzam precizēt normu, jo Eiropā būs daudz dažāda līmeņa maku, līdz ar to ir jāprecizē, ar kādiem makiem un kādu līmeni nepieciešama integrācija.
 
Piedāvātā redakcija
"(13)  Elektroniskā pakalpojuma, ko publiska persona sniedz, pildot tai noteiktās funkcijas un uzdevumus, sniedzējs nodrošina iespēju fiziskajai personai elektroniskajai identifikācijai izmantot Eiropā akreditētu Eiropas digitālās identitātes maku, kurš nodrošina ne zemāku kā kvalificētu paaugstinātas drošības elektronisko identifikāciju saskaņā ar šo likumu (jeb LoA High līmeni saskaņā ar eIDAS)”.
 
	Nav ņemts vērā
eIDAS 2.0 regulas 5.f panta 1.punkts nosaka - “Ja dalībvalstis prasa elektronisko identifikāciju un autentifikāciju piekļuvei publiskas iestādes sniegtam tiešsaistes pakalpojumam, tās pieņem arī Eiropas digitālās identitātes makus, kas nodrošināti saskaņā ar šo regulu.” Ņemot vērā, ka regula ir tieši piemērojams Eiropas Savienības tiesību akts, atsevišķi FPEIL to nav nepieciešams noteikt.
 
	Likumprojekts (grozījumi)
-

	10.
	Likumprojekts (grozījumi)
 Likums stājas spēkā 2026.gada 23.decembrī.
	Priekšlikums (TM - 08.10.2026.)
Lūdzam anotācijā precizēt termiņu, no kura elektronisko pakalpojumu sniedzējiem faktiski jānodrošina Eiropas digitālās identitātes maka izmantošana, kā arī informāciju par centralizētā tehniskā risinājuma pieejamības termiņu.
Piedāvātā redakcija
-
	Ņemts vērā
Likumprojekts precizēts, svītrojot normu, kas paredz grozījumu FPEIL 19.pantā, ņemot vērā, ka publisko elektronisko pakalpojumu sniedzēju pienākums pieņemt EDIM izriet no eIDAS 2.0 regulas, kas ir tieši piemērojama.

Attiecīgi papildināta anotācijas 2.1. sadaļa ar informāciju:
"Pienākuma nodrošināt fiziskās personas elektronisko identifikāciju, izmantojot EDIM, tehniskā izpilde publiskajiem elektroniskajiem pakalpojumiem tiks nodrošināta centralizēti, papildinot VDAA Vienotās pieteikšanās moduļa funkcionalitāti. Informācijas sistēmām, kas jau izmanto Vienotās pieteikšanās moduli, nebūs nepieciešami papildu pielāgojumi.

 VDAA nodrošinās Vienotās pieteikšanās moduļa EDIM funkcionalitātes testa vidi publisko elektronisko pakalpojumu sniedzējiem provizoriski līdz 2027. gada vidum, pirms EDIM ieviešanas produkcijas vidē. Testa vidē, izmantojot testa EDIM un testa personas identifikācijas datus, varēs pārbaudīt integrāciju, lietotāju autentifikācijas plūsmu un e-pakalpojumu funkcionālo darbību. Par testa vides pieejamību, pieslēgšanās kārtību un testēšanas scenārijiem VDAA informēs Vienotās pieteikšanās moduļa lietotājus."
	Likumprojekts (grozījumi)
 Likums stājas spēkā 2026.gada 23.decembrī.

	Izsludināšana: 23.07.2026. 14:54

	11.
	Likumprojekts (grozījumi)
 Grozījumi Fizisko personu elektroniskās identifikācijas likumā
	Iebildums (VM - 05.08.2026.)
Iebildums par to, ka Grozījumu projekts nenosaka Ministru kabinetam deleģējumu attiecībā uz dalībvalsts pienākumu izveidot atkarīgo pušu reģistrācijas mehānismu.
Regulas Nr. 910/2014 5.b panta 2. punkts uzliek dalībvalstij pienākumu izveidot mehānismu, kurā reģistrējas atkarīgās puses, norādot to identitāti, kontaktinformāciju un paredzēto atribūtu pieprasīšanas nolūku, Komisijas Īstenošanas regula (ES) 2025/848 nosaka reģistrā sniedzamās informācijas apjomu. Likumprojekts un tam paredzētais MK deleģējums šo jautājumu neaptver. Atkarīgo pušu statusā būs gan e veselības sistēmas pārzinis, gan potenciāli katra ārstniecības iestāde, kas identificē pacientu tiešsaistē vai klātienē.
Atkarīgo pušu reģistrācijas un pārvaldības mehānisms – veselības nozarē atkarīgās puses statuss potenciāli var attiekties gan uz E-veselības sistēmas pārzini, gan ārstniecības iestādēm un citām integrētajām informācijas sistēmām. Attiecīgi kiberdrošības jomas regulējumā vai uz tā pamata izdodamajos Ministru kabineta noteikumos būtu jāparedz ne tikai atkarīgo pušu sākotnējā reģistrācija, bet arī:
• identitātes un piekļuves sertifikātu dzīves cikla pārvaldība;
• atkarīgās puses uzticamības un atbilstības izvērtēšana;
• periodiska atbilstības pārskatīšana;
• piekļuves ierobežošana un uzticības atsaukšana;
• incidentu gadījumā īstenojama operatīva sertifikātu un piekļuves tiesību anulēšana.
Piedāvātā redakcija
-
	Ņemts vērā
Likumprojektā ietvertais deleģējuma ir pietiekams, jo atkarīgo pušu reģistrācijas kārtības noteikšana nav uzskatāma par jauna regulējuma priekšmeta radīšanu ārpus deleģējuma robežām, bet gan par subjektu savstarpējās sadarbības kārtības būtisku sastāvdaļu un deleģējuma īstenošanai nepieciešamu elementu. Anotācija papildināta ar skaidrojumu: "Jēdziens "Eiropas digitālās identitātes maka satvarā iesaistīto subjektu savstarpējās sadarbības kārtība" interpretējams plaši, ietverot ne tikai sadarbības procesu starp identificētiem dalībniekiem, bet arī priekšnoteikumus šādas sadarbības uzsākšanai un īstenošanai. Atkarīgās puses ir viens no EDIM satvara dalībniekiem, kuru piekļuve un dalība ekosistēmā ir nepieciešams priekšnosacījums sadarbībai ar EDIM atribūtu apliecinājumu sniedzējiem un citiem satvarā iesaistītajiem subjektiem. Līdz ar to subjektu savstarpējās sadarbības kārtība pēc būtības ietver arī procedūras, kas nodrošina sadarbības attiecību nodibināšanu, tostarp atkarīgo pušu reģistrāciju, identifikāciju, atbilstības pārbaudi, tiesību piešķiršanu un informācijas aprites organizēšanu. Bez šādu procedūru noteikšanas nebūtu iespējams nodrošināt efektīvu, drošu un pārskatāmu sadarbību starp satvara dalībniekiem."
 
	Likumprojekts (grozījumi)
 Grozījumi Fizisko personu elektroniskās identifikācijas likumā

	12.
	Likumprojekts (grozījumi)
 Grozījumi Fizisko personu elektroniskās identifikācijas likumā
	Iebildums (VM - 05.08.2026.)
Iebildums ņemot vērā Eiropas Parlamenta un Padomes Regula (ES) 2025/327 (2025. gada 11. februāris) par Eiropas veselības datu telpu un ar ko groza Direktīvu 2011/24/ES un Regulu (ES) 2024/2847 (turpmāk - Regulas (ES) 2025/327) prasības par uzticības līmeni
Regulas (ES) 2025/327 16. panta piemērošanas regula veselības nozarei nosaka konkrētas uzticamības līmeņa prasības: fiziskas personas identifikācijai tiešsaistē iesniegta pieprasījuma gadījumā – vismaz būtisks (Regulas Nr. 910/2014 8. panta 2. punkta b apakšpunkts), bet no 2030. gada 26. marta – "augsts" (8. panta 2. punkta "c" apakšpunkts).
Skaidri jānosaka, ka: a) e pakalpojuma sniedzējam ir tiesības noteikt konkrētu minimālo uzticamības līmeni atbilstoši nozares normatīvajos aktos vai tieši piemērojamos ES aktos noteiktajam; b) Eiropas digitālās identitātes maks un elektroniskās identifikācijas līdzeklis atkarīgajai pusei tehniski paziņo faktisko uzticamības līmeni, lai to būtu iespējams pārbaudīt automatizēti; c) pienākums pieņemt EDIM neierobežo e pakalpojuma sniedzēja tiesības atteikt piekļuvi, ja paziņotais uzticamības līmenis ir zemāks par normatīvajos aktos prasīto.
Uzticamības līmeņa automātiska pārbaude – papildus būtu jānodrošina, ka:
• faktiskais autentifikācijas uzticamības līmenis tiek tehniski paziņots atkarīgajai pusei;
• uzticamības līmeni iespējams pārbaudīt automatizēti;
• pakalpojuma sniedzējs var piemērot riskos balstītu autentifikācijas politiku atbilstoši pakalpojuma kritiskumam un apstrādājamo datu sensitivitātei.
Piedāvātā redakcija
-
	Ņemts vērā
Ņemot vērā, ka EDIM atbilst augstam uzticamības līmenim, tas ir izmantojams arī tajos gadījumos, kad pakalpojuma sniedzējs ir noteicis zemāku identifikācijas prasību. Tādēļ pakalpojuma sniedzēja izvēlētais uzticamības līmenis neierobežo EDIM izmantošanu piekļuvei attiecīgajam pakalpojumam.
	Likumprojekts (grozījumi)
 Grozījumi Fizisko personu elektroniskās identifikācijas likumā

	13.
	Likumprojekts (grozījumi)
1. pants. 1. Papildināt 1. pantu ar 1.1 punktu šādā redakcijā:
	Iebildums (SAM - 06.08.2026.)
Lūdzam pārskatīt izvēlēto pieeju Eiropas digitālās identitātes maka (EDIM) regulējuma iekļaušanai Fizisko personu elektroniskās identifikācijas likumā. Spēkā esošā likuma 2. pantā noteiktais likuma mērķis un darbības joma aptver elektronisko identifikāciju, elektroniskās identifikācijas pakalpojumu sniedzējus un elektroniskās identifikācijas izmantošanu elektronisko pakalpojumu pieprasīšanai un saņemšanai. Savukārt, EDIM funkcionalitāte ir būtiski plašāka un ietver personas identifikācijas datu un atribūtu elektronisko apliecinājumu saņemšanu, glabāšanu, pārvaldīšanu, sniegšanu un validēšanu, mijiedarbību ar maka atkarīgajām pusēm un citiem maka lietotājiem, kā arī kvalificēta elektroniskā paraksta vai zīmoga izmantošanu. Līdz ar to likumprojektā paredzētais EDIM regulējums neatbilst spēkā esošā likuma mērķim un darbības jomai. Lūdzam izvērtēt risinājumu attiecīgi paplašināt likuma mērķi un darbības jomu, papildināt likumu ar Eiropas digitālās identitātes maka satvara galvenajiem subjektiem, to tiesībām un pienākumiem. EDIM juridiski ir arī elektroniskās identifikācijas līdzeklis, tādēļ likumam ir zināma saikne ar maku. Tomēr EDIM nav tikai jauns autentifikācijas veids. Tas ir daudz plašāks satvars, kurā ietilpst personas identifikācijas dati, atribūtu elektroniskie apliecinājumi, atkarīgās puses, apliecinājumu izsniedzēji, reģistri, sertifikāti, parakstīšana un validācija. eIDAS 2.0 tieši raksturo maku kā līdzekli, kas ļauj droši glabāt, pārvaldīt un validēt personas identifikācijas datus un atribūtu apliecinājumus, kā arī izmantot elektronisko parakstu.
Piedāvātā redakcija
-
	Nav ņemts vērā
EDIM vispārīgais regulējums izriet no eIDAS 2.0 regulas, ar FPEIL grozījumiem nacionāli nostiprinām būtiskāko saistībā ar EDIM, kā elektroniskās identifikācijas līdzekli.
	Likumprojekts (grozījumi)
 1.pantā:
papildināt ar 1.1 punktu šādā redakcijā:
"1¹) Eiropas digitālās identitātes maks — elektroniskās identifikācijas līdzeklis regulas Nr. 910/2014/ES 3. panta 42. punkta izpratnē;"

papildināt ar  6. punktu šādā redakcijā:
"6) Publiskā persona – publiskā iestāde regulas Nr. 910/2014/ES 3. panta 7. punkta izpratnē."

	14.
	Likumprojekts (grozījumi)
2. pants. Papildināt likumu ar 13.¹ pantu šādā redakcijā:
	Iebildums (SAM - 06.08.2026.)
Likumprojektā paredzētais deleģējums Ministru kabinetam noteikt Eiropas digitālās identitātes maka izveides, izsniegšanas, izmantošanas, darbības apturēšanas un darbības izbeigšanas kārtību, Eiropas digitālās identitātes maka satvarā iesaistīto subjektu savstarpējās sadarbības kārtību, kā arī maka sertifikācijas un uzraudzības kārtību ir  vispārīgs. Ar minēto deleģējumu Ministru kabinetam pēc būtības tiek nodots pienākums noteikt ne vien tehnisku vai procesuālu kārtību, bet arī izveidot visu EDIM nacionālo institucionālo un darbības modeli. Vienlaikus  likumprojektā nav noteiktas būtiskākās EDIM satvara komponentes, iesaistītie subjekti, to kompetence, tiesības, pienākumi, savstarpējās attiecības un atbildības sadalījums.
Kā jau norādīts iepriekšējā iebildumā, Fizisko personu elektroniskās identifikācijas likuma pašreizējais mērķis un regulējuma priekšmets galvenokārt aptver elektronisko identifikāciju un elektroniskās identifikācijas pakalpojumu sniegšanu. EDIM funkcionalitāte ir ievērojami plašāka. Pilnvarojumā Ministru kabinetam jābūt formulētiem regulējuma galvenajiem virzieniem, un likumdevējam skaidri jānorāda, kādus jautājumus un kādā veidā Ministru kabinets drīkst regulēt. Lūdzam likumā  noteikt vismaz EDIM satvara galvenās komponentes un to funkcijas (nākamo maka nodrošinātāju tiesības, pienākumus un atbildību), personas identifikācijas datu un atribūtu elektronisko apliecinājumu izsniedzēju pienākumus, atbildību un sadarbības noteikumus ar autentisko datu avotu turētājiem, maka atkarīgo pušu tiesības, pienākumus un atbildību, tostarp prasības attiecībā uz atribūtu pieprasīšanas mērķi, tiesisko pamatu un datu minimizāciju. 
 
Piedāvātā redakcija
-
	Nav ņemts vērā
eIDAS regula ir tieši piemērojams Eiropas Savienības tiesību akts, kura prasības dalībvalstīs ir saistošas bez pārņemšanas nacionālajos tiesību aktos. Likumā būtu jāietver tikai tie jautājumi, attiecībā uz kuriem regula paredz dalībvalstu rīcības brīvību vai ir nepieciešams noteikt nacionālo kompetenci un institucionālo ietvaru.
Priekšlikums likumā detalizēti noteikt EDIM satvara komponentes, maka nodrošinātāju, atribūtu apliecinājumu izsniedzēju un maka atkarīgo pušu tiesības, pienākumus un atbildību var radīt regulējuma dublēšanos ar EDI regulā noteikto, kā arī palielināt risku, ka nacionālais regulējums kļūs pretrunīgs vai novecos pēc turpmākiem Eiropas Komisijas īstenošanas aktu un tehnisko specifikāciju grozījumiem.
Turklāt EDIM  tehniskās un organizatoriskās prasības vēl tiek detalizētas Eiropas Savienības līmenī. Pārmērīgi detalizēts regulējums likumā mazinātu nepieciešamo elastību un apgrūtinātu savlaicīgu pielāgošanos ES tiesiskā regulējuma attīstībai. Tādēļ likumā tiek noteikts EDIM jēdziens un pilnvarojuma Ministru kabinetam tvērums, savukārt detalizētās prasības izriet no tieši piemērojamā ES regulējuma un tās plānots noteikt uz FPEIL deleģējuma pamata izdotajos Ministru kabineta noteikumos.
	Likumprojekts (grozījumi)
-

	15.
	Likumprojekts (grozījumi)
4. pants. Papildināt likumu ar 19. pantu ar 1.3daļu šādā redakcijā:
	Iebildums (VM - 05.08.2026.)
Iebildums par likumprojekta “Grozījumi Fizisko personu elektroniskās identifikācijas likumā” (turpmāk - Grozījumi) 4.pantu, kas likumu papildinās ar jaunu 19. panta 1.3daļu.
Regulas Nr. 910/2014 3. panta 7. punkts jēdzienu "publiska iestāde" definē kā valsts, reģionālu vai pašvaldības iestādi, publisko tiesību subjektu vai apvienību, kā arī privātu vienību, ko pilnvarojusi vismaz viena no minētajām iestādēm, subjektiem vai apvienībām, lai sniegtu publiskus pakalpojumus, darbojoties saskaņā ar šādu pilnvarojumu.
Fizisko personu elektroniskās identifikācijas likumā lietotais jēdziens "publiskā persona" aptver tikai Latvijas Republiku (valsti) un atvasinātas publiskas personas. Tas neaptver kapitālsabiedrības un citas privāto tiesību juridiskās personas, kurām deleģēti valsts pārvaldes uzdevumi vai kuras sniedz publiskus pakalpojumus uz pilnvarojuma pamata.
Lūdzam precizēt likumprojekta redakciju tā, lai pienākums nodrošināt iespēju izmantot Eiropas digitālās identitātes maku attiektos uz visu Regulas Nr. 910/2014 3. panta 7. punktā minēto subjektu loku, tostarp privātām vienībām, kas sniedz publiskus pakalpojumus uz pilnvarojuma (deleģējuma) pamata.
Piedāvātā redakcija
-
	Ņemts vērā
Privātpersona, kas pilda valsts pārvaldes deleģētu uzdevumu, šīs funkcijas izpildes ietvaros īsteno publiskās pārvaldes funkcijas un ir pielīdzināma publiskai personai. Līdz ar to regulējuma tvērumā ietvertās publiskās personas aptver arī deleģēto valsts pārvaldes funkciju veicējus, ciktāl tie darbojas deleģējuma ietvaros.
Papildus norādāms, ka eIDAS 2.0 regula, kas ir tieši piemērojama, tās 5. "f" panta 2.punktā jau šobrīd nosaka - ja privātām atkarīgajām pusēm, kas sniedz pakalpojumus, izņemot mikrouzņēmumus un mazos uzņēmumus, kā definēts Komisijas Ieteikuma 2003/361/EK ( 5 ) pielikuma 2. pantā, saskaņā ar Savienības vai valstu tiesību aktiem tiešsaistes identifikācijai ir jāizmanto droša lietotāju autentifikācija vai ja droša lietotāju autentifikācija tiešsaistes identifikācijai ir nepieciešama saskaņā ar līgumsaistībām, tostarp tādās jomās kā transports, enerģētika, banku pakalpojumi, finanšu pakalpojumi, sociālais nodrošinājums, veselība, dzeramais ūdens, pasta pakalpojumi, digitālā infrastruktūra, izglītība vai telesakari, minētās privātās atkarīgās puses ne vēlāk kā 36 mēnešus no 5.a panta 23. punktā un 5.c panta 6. punktā minēto īstenošanas aktu spēkā stāšanās dienas un vienīgi pēc lietotāja brīvprātīgi izteikta pieprasījuma pieņem Eiropas digitālās identitātes makus, kas nodrošināti saskaņā ar šo regulu. 
	Likumprojekts (grozījumi)
-

	16.
	Likumprojekts (grozījumi)
4. pants. "(13) Elektroniskā pakalpojuma, ko publiska persona sniedz, pildot tai noteiktās funkcijas un uzdevumus, sniedzējs nodrošina iespēju fiziskajai personai elektroniskajai identifikācijai, kā arī elektroniskā pakalpojuma pieprasīšanai un saņemšanai izmantot Eiropas digitālās identitātes maku atbilstoši regulas Nr. 910/2014/ES prasībām." 
	Iebildums (TM - 05.08.2026.)
Projekts nosaka pienākumu publisko e-pakalpojumu sniedzējiem nodrošināt Eiropas digitālās identitātes maka (EDIM) izmantošanu, tomēr anotācijā nav pietiekami izvērtēta ietekme uz valsts iestāžu informācijas sistēmām un nepieciešamajiem tehniskajiem pielāgojumiem.
1) Uzņēmumu reģistrs vērš uzmanību, ka EDIM ieviešana radīs nepieciešamību veikt tehniskus pielāgojumus autentifikācijas un pakalpojumu saņemšanas procesos. Lai gan konkrētās prasības šobrīd vēl nav definētas, publisko e-pakalpojumu sniedzējiem, tai skaitā Uzņēmumu reģistram, potenciāli būs jānodrošina jaunā identifikācijas līdzekļa atbalsts.
Līdz ar to lūdzam papildināt anotāciju ar informāciju par to, ka projekta ieviešanai būs ietekme uz iestāžu informācijas sistēmām un tehniskajiem resursiem.
2) Ja būs nepieciešami tehniskie pielāgojumi - attiecīgi būs nepieciešams arī finansējums to īstenošanai. Līdz ar to, ņemot vērā, ka projekts paredz EDIM ieviešanu un pienākumu publisko e-pakalpojumu sniedzējiem nodrošināt EDIM izmantošanu, lūdzam anotācijā korekti norādīt, ka projekta ieviešana un īstenošana ir saistīta ar papildu finanšu resursu nepieciešamību publisko e-pakalpojumu sniedzējiem.
Piedāvātā redakcija
-
	Ņemts vērā
Anotācija papildināta ar skaidrojumu, ka  e-pakalpojumu sniedzējiem būs jāveic  tehniskie pielāgojumi EDIM ieviešanai, jo EDIM funkcionalitāte ir plašāka par personas identifikāciju un autentifikāciju. EDIM paredz arī elektronisko apliecinājumu un atribūtu izmantošanu, līdz ar to pakalpojumu sniedzējiem var būt nepieciešami papildu tehniski risinājumi šo datu saņemšanai un apstrādei.
Elektroniskā identifikācija, tostarp ar EDIM, nodrošina iespēju personai identificēties, lai piekļūtu e-pakalpojumam, to pieprasītu un saņemtu. Tādējādi pakalpojuma pieprasīšana un saņemšana ir cieši saistīta ar identifikācijas procesa nodrošināšanu, vienlaikus ņemot vērā, ka EDIM var tikt izmantots arī citu pakalpojuma sniegšanai nepieciešamo datu vai apliecinājumu nodošanai.

Attiecībā par izmaksām norādāms, ka projekta "Eiropas digitālās identitātes maka ieviešana Latvijā" pasē (apstiprināta Ministru kabineta 11.08.2026. sēdē, prot. Nr. 43 41. § , 25-TA-2852) paredzēts, ka EDIM kā autentifikācijas līdzekļa pievienošana Vienotajam pieteikšanās modulim (VPM) ļaus valsts pārvaldes iestādēm neveikt atsevišķas integrācijas ar EDIM infrastruktūru, jo autentifikācijas funkcionalitāte tiks nodrošināta caur jau esošo VPM moduli. Tas nozīmē, ka katrai no aptuveni 140 institūcijām/portāliem, kur pieejams VPM nebūs nepieciešami papildu ieguldījumi integrācijas veikšanai, kas katram iestādes portālam atsevišķi varētu izmaksāt no 15 000 līdz 60 000 eiro (noteikts pēc ekspertu metodes). Šādi aprēķinot, valsts kopējais ekonomiskais ietaupījums EDIM risinājuma integrācijas jomā var sasniegt 2,1 līdz 8,4 miljonus eiro (vidēji 5,25 miljoni eiro), atkarībā no tehniskās pielāgošanas apjoma. Līdz ar to, ja elektroniskā pakalpojuma sniedzējs personas autentifikācijai jau izmanto VPM, iestādei nebūs jāveic atsevišķa EDIM integrācija. EDIM kā autentifikācijas līdzeklis tiks integrēts VPM un iestādes, kas izmanto šo moduli, varēs nodrošināt autentifikāciju ar EDIM, izmantojot esošo pieslēgumu ar VPM. Līdz ar to šīm iestādēm nebūs nepieciešami papildu ieguldījumi tiešas EDIM integrācijas izveidē. Projekta pasē norādītais iespējamais ietaupījums attiecas tieši uz šādu atsevišķu integrāciju neveikšanu.
 
	Likumprojekts (grozījumi)
-

	17.
	Likumprojekts (grozījumi)
4. pants. "(13) Elektroniskā pakalpojuma, ko publiska persona sniedz, pildot tai noteiktās funkcijas un uzdevumus, sniedzējs nodrošina iespēju fiziskajai personai elektroniskajai identifikācijai, kā arī elektroniskā pakalpojuma pieprasīšanai un saņemšanai izmantot Eiropas digitālās identitātes maku atbilstoši regulas Nr. 910/2014/ES prasībām." 
	Iebildums (SAM - 06.08.2026.)
Norma nav pietiekami skaidra attiecībā uz publiskā elektroniskā pakalpojuma sniedzējam noteiktā pienākuma saturu un apjomu.
Regulas Nr. 910/2014/ES 5.f panta 1. punktā paredzētais pienākums ir saistīts ar EDIM akceptēšanu elektroniskajai identifikācijai un autentifikācijai gadījumos, kad tā nepieciešama piekļuvei publiskās iestādes tiešsaistes pakalpojumam. Savukārt likumprojektā papildus elektroniskajai identifikācijai paredzēts pienākums nodrošināt EDIM izmantošanu arī “elektroniskā pakalpojuma pieprasīšanai un saņemšanai”. Šāds formulējums var tikt interpretēts tādējādi, ka publiskā elektroniskā pakalpojuma sniedzējam ir pienākums ne tikai akceptēt EDIM personas identifikācijai un autentifikācijai, bet arī pielāgot visu elektroniskā pakalpojuma sniegšanas procesu EDIM funkcionalitātei.
Arī anotācijā norādīts, ka publiskā elektroniskā pakalpojuma sniedzējam būs pienākums nodrošināt iespēju EDIM izmantot ne vien elektroniskajai identifikācijai, bet arī elektroniskā pakalpojuma pieprasīšanai un saņemšanai. Tomēr anotācijā nav paskaidrots, ko praktiski nozīmē pakalpojuma pieprasīšana un saņemšana, izmantojot EDIM, kādas tehniskās un funkcionālās izmaiņas būs jāveic publisko elektronisko pakalpojumu informācijas sistēmās un vai pakalpojuma rezultāts būs jānodrošina arī maka vidē. Tādējādi no likumprojekta un anotācijas pašlaik nav iespējams viennozīmīgi noteikt, vai ar normu paredzēts tikai regulas Nr. 910/2014/ES 5.f panta 1. punktā noteiktais pienākums akceptēt EDIM elektroniskajai identifikācijai un autentifikācijai, vai plašāks nacionāls pienākums pārveidot elektroniskā pakalpojuma pieprasīšanas un saņemšanas procesu, nodrošinot citu EDIM funkciju izmantošanu.
No izvēlētās interpretācijas ir tieši atkarīgs publisko elektronisko pakalpojumu sniedzēju veicamo informācijas sistēmu izmaiņu apjoms, ieviešanas termiņi, administratīvās izmaksas un nepieciešamais finansējums. Lūdzam precizēt likumprojektā un anotācijā EDIM izmantošanas tvērumu attiecībā uz publiskajiem elektroniskā pakalpojuma sniedzējiem.
Piedāvātā redakcija
-
	Ņemts vērā
Lai nepārprotami noteiktu elektroniskā pakalpojuma sniedzēja pienākuma tvērumu, no likumprojekta normas svītroti vārdi “kā arī elektroniskā pakalpojuma pieprasīšanai un saņemšanai”. Norma precizēta, nosakot pienākumu nodrošināt Eiropas digitālās identitātes maka izmantošanu elektroniskajai identifikācijai (tostarp, autentifikācijai) gadījumos, kad tā nepieciešama piekļuvei publiskas personas sniegtam tiešsaistes pakalpojumam. Likumprojekta norma pati par sevi neparedz pienākumu pielāgot visu elektroniskā pakalpojuma pieprasīšanas un saņemšanas procesu Eiropas digitālās identitātes maka funkcionalitātei vai izsniegt pakalpojuma rezultātu maka vidē.
 
	Likumprojekts (grozījumi)
-

	18.
	Likumprojekts (grozījumi)
 Likums stājas spēkā 2026.gada 1.oktobrī.
	Iebildums (SAM - 06.08.2026.)
Nav saprotams grozījumu stāšanās spēkā jeb pienākuma piemērošanas termiņš, kas paredzēts 2026. gada 1. oktobris, bet EDIM dalībvalstij jānodrošina līdz 2026. gada 24. decembrim. Tādējādi no likumprojekta izriet, ka publisko e-pakalpojumu sniedzēju pienākums akceptēt EDIM varētu stāties spēkā gandrīz trīs mēnešus pirms tam, kad pašam EDIM jābūt pieejamam. Lūdzu likumprojektā skaidri noteikt tā stašānās spēkā datumu. Lūdzu anotācijā sniegt informāciju par ieviešanas posmiem, kad sāk piemērot pienākumu e-pakalpojumu sniedzējiem, kad jābūt pieejamai centrālajai tehniskajai EDIM infrastruktūrai, kad jābūt darbībā atkarīgo pušu reģistram un sertifikātu infrastruktūrai . Iespējami lūdzam sniegt informāciju ar pārejas noteikumiem vai ieviešanas grafiku.
Piedāvātā redakcija
-
	Ņemts vērā
Likumprojekta spēkā stāšanās termiņš precizēts.
	Likumprojekts (grozījumi)
 Likums stājas spēkā 2026.gada 23.decembrī.

	19.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 05.08.2026.)
Projekta anotācijā norādīts, ka: "Fizisko personu elektroniskās identifikācijas likums tiek papildināts ar deleģējuma normu Ministru kabinetam noteikt EDIM izveides, izsniegšanas, izmantošanas, darbības apturēšanas un darbības izbeigšanas kārtību, EDIM satvarā iesaistīto subjektu savstarpējās sadarbības kārtību, personas identifikācijas datu, atribūtu un atribūtu elektronisko apliecinājumu izmantošanas kārtību, atkarīgo pušu reģistrācijas un piekļuves sertifikātu izmantošanas kārtību, kā arī EDIM satvara sertifikācijas un uzraudzības kārtību. Likumprojektā lietotais jēdziens "atkarīgā puse" atbilst eIDAS 2.0 3. panta 6) punktā noteiktajai izpratnei, proti, tā ir fiziska vai juridiska persona, kas paļaujas uz elektronisko identifikāciju vai uzticamības pakalpojumu." Saistībā ar minēto vēršam uzmanību, ka projekta anotācijā sniegtais skaidrojums atšķiras no projekta tiešajā tekstā iekļautā tiesiskā regulējuma, tādēļ lūdzam precizēt projektu vai projekta anotācijā sniegto skaidrojumu (piemēram, sākotnēji atspoguļojot pilnvarojuma formulējumu projektā, bet pēc tam, kādus jautājumus paredzēts regulēt Ministru kabineta noteikumos). Kā arī lūdzam detalizētu skaidrojumu par projektā ietvertā pilnvarojuma nepieciešamību un būtību (saturisko ietvaru) ietvert projekta anotācijas 4. sadaļā.
Piedāvātā redakcija
-
	Ņemts vērā
Salāgots projekta anotācijā sniegtais skaidrojums un  projekta tiešajā tekstā iekļautais tiesiskais regulējums. Projekta anotācijas 4. sadaļa papildināta ar skaidrojumu par projektā ietvertā pilnvarojuma nepieciešamību, mērķi un saturisko tvērumu, norādot, ka deleģējums nepieciešams, lai Ministru kabineta noteikumos detalizēti regulētu Eiropas digitālās identitātes maka satvara darbības, pārvaldības un uzraudzības jautājumus atbilstoši eIDAS 2.0 regulējuma prasībām.
	Anotācija (ex-ante)
1.3. Pašreizējā situācija, problēmas un risinājumi

	20.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 28.07.2026.)
Ņemot vērā Ministru kabineta 2026. gada 26. maija sēdes protokollēmuma Nr. 29, 76. § par informatīvo ziņojumu "Par eIDAS 2.0 regulas prasību ieviešanu" 12. punktā norādīto, ka ministrijas un pārējās iesaistītās iestādes Eiropas digitālās identitātes satvara izveidei paredzētās funkcijas un uzdevumus īsteno esošo valsts budžeta līdzekļu ietvaros un Eiropas Reģionālās attīstības fonda finansēto projektu ietvaros, lūdzam anotācijas 3. sadaļas punktā "Cita informācija" norādīt, ka likumprojekta normu īstenošana tiks nodrošināta iesaistīto iestāžu esošo budžeta līdzekļu ietvaros un neradīs papildu izdevumus valsts budžetam.
Papildus vēršam uzmanību, ka anotācijas 3. sadaļas punktā "Cita informācija" ietvertais skaidrojums, ka EDIM ieviešanas īstenošanai nepieciešamās izmaksas, ja tādas radīsies, tiks izvērtētas, izstrādājot Ministru kabineta noteikumus un īstenojot tehniskos risinājumus, nav uzskatāms par risinājumu finansējuma nodrošināšanai. Gadījumā, ja tiesību akta īstenošana rada papildu izdevumus, finansējuma nodrošināšanas risinājumam ir jābūt identificētam jau tiesību akta projekta izstrādes un virzības stadijā. Attiecīgi nav atbalstāma tādu tiesību aktu projektu virzība, kuru īstenošanai nav skaidri identificēts finansējuma avots. Ņemot vērā minēto, lūdzam svītrot anotācijā ietverto informāciju, ka EDIM ieviešanas īstenošanai nepieciešamās izmaksas, ja tādas radīsies, tiks izvērtētas, izstrādājot Ministru kabineta noteikumus un īstenojot tehniskos risinājumus.
 
Piedāvātā redakcija
-
	Ņemts vērā
Anotācijas 3.sadaļa precizēta, norādot: "Likumprojekta normu īstenošana tiks nodrošināta iesaistīto iestāžu esošo budžeta līdzekļu ietvaros, kā arī ieviešot attiecīgus ES fondu vai citas ārvalstu finanšu palīdzības instrumentu finansētus projektus, un neradīs papildu izdevumus valsts budžetam. Izmaksas, kas iesaistītajām institūcijām radīsies saistībā ar EDIM ieviešanu, neatkarīgi no to lomas EDIM satvarā atbilstoši Eiropas Parlamenta un Padomes Regulai (ES) Nr. 910/2014, tiks nodrošinātas šo institūciju esošo valsts budžeta līdzekļu ietvaros, tostarp veicot izdevumu pārskatīšanu un optimizāciju, kā arī Eiropas Reģionālās attīstības fonda finansēto projektu ietvaros.  Konkrēto izmaksu apjoms un sadalījums tiks precizēts, izstrādājot attiecīgos Ministru kabineta noteikumus un tehniskos risinājumus."
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	21.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (SAM - 06.08.2026.)
Regula nosaka, ka fiziskām personām maka izsniegšanai, izmantošanai un atsaukšanai jābūt bez maksas, maka autentiskuma un atkarīgo pušu validācijas mehānismiem jābūt pieejamiem bez maksas un kvalificēta elektroniskā paraksta iespēja neprofesionālām vajadzībām jānodrošina bez maksas. Tas nozīmē nevis to, ka izmaksu nav, bet gan to, ka tās nevar pilnā apmērā uzlikt lietotājam un likumprojekta ieviešanai nav nepieciešams finansējums. Finansējums, izņemot projektus, kur jau tas ir iezīmēts (piemēram: VDAA EDIM centrālā risinājuma izstrādei un uzturēšanai), būs nepieciešams integrācijai ar DAGR, Fizisko personu reģistru, CSDD un citiem autentiskajiem datu avotiem; atkarīgo pušu reģistram un sertifikātiem; sertifikācijai un atbilstības novērtēšanai un  uzraudzībai — Digitālās drošības uzraudzības komitejas tehniskā un juridiskā kapacitāte; katras informācijas sistēmas pielāgošanai, kā arī pastāvīgajai šo sistēmu uzturēšanai. Turklāt spēkā esošais Fizisko personu elektroniskās identifikācijas likums jau šobrīd paredz, ka publiskā elektroniskā pakalpojuma sniedzējs attiecīgās integrācijas nodrošina par saviem līdzekļiem. Satiksmes ministrijas ieskatā izmaksas objektīvi radīsies, taču pašlaik nav zināms to apmērs un sadalījums. Lūdzam anotācijā norādīt sākotnējo  publiskās pārvaldes izmaksu aplēsi; iestāžu sistēmu pielāgošanas izmaksas; finansēšanas avotu, kā arī noteikt kuras izmaksas segs valsts centrāli un kuras — katrs e-pakalpojuma turētājs.
Piedāvātā redakcija
-
	Ņemts vērā
Anotācija papildināta ar skaidrojumu, ka e-pakalpojumu sniedzējiem būs jāveic  tehniskie pielāgojumi EDIM ieviešanai, jo EDIM funkcionalitāte ir plašāka par personas identifikāciju un autentifikāciju. EDIM paredz arī elektronisko apliecinājumu un atribūtu izmantošanu, līdz ar to pakalpojumu sniedzējiem var būt nepieciešami papildu tehniski risinājumi šo datu saņemšanai un apstrādei.
Elektroniskā identifikācija, tostarp ar EDIM, nodrošina iespēju personai identificēties, lai piekļūtu e-pakalpojumam, to pieprasītu un saņemtu. Tādējādi pakalpojuma pieprasīšana un saņemšana ir cieši saistīta ar identifikācijas procesa nodrošināšanu, vienlaikus ņemot vērā, ka EDIM var tikt izmantots arī citu pakalpojuma sniegšanai nepieciešamo datu vai apliecinājumu nodošanai.

Attiecībā par izmaksām norādāms, ka projekta "Eiropas digitālās identitātes maka ieviešana Latvijā" pasē (apstiprināta Ministru kabineta 11.08.2026. sēdē, prot. Nr. 43 41. § , 25-TA-2852) paredzēts, ka EDIM kā autentifikācijas līdzekļa pievienošana Vienotajam pieteikšanās modulim (VPM) ļaus valsts pārvaldes iestādēm neveikt atsevišķas integrācijas ar EDIM infrastruktūru, jo autentifikācijas funkcionalitāte tiks nodrošināta caur jau esošo VPM moduli. Tas nozīmē, ka katrai no aptuveni 140 institūcijām/portāliem, kur pieejams VPM nebūs nepieciešami papildu ieguldījumi integrācijas veikšanai, kas katram iestādes portālam atsevišķi varētu izmaksāt no 15 000 līdz 60 000 eiro (noteikts pēc ekspertu metodes). Šādi aprēķinot, valsts kopējais ekonomiskais ietaupījums EDIM risinājuma integrācijas jomā var sasniegt 2,1 līdz 8,4 miljonus eiro (vidēji 5,25 miljoni eiro), atkarībā no tehniskās pielāgošanas apjoma. Līdz ar to, ja elektroniskā pakalpojuma sniedzējs personas autentifikācijai jau izmanto VPM, iestādei nebūs jāveic atsevišķa EDIM integrācija. EDIM kā autentifikācijas līdzeklis tiks integrēts VPM un iestādes, kas izmanto šo moduli, varēs nodrošināt autentifikāciju ar EDIM, izmantojot esošo pieslēgumu ar VPM. Līdz ar to šīm iestādēm nebūs nepieciešami papildu ieguldījumi tiešas EDIM integrācijas izveidē. Projekta pasē norādītais iespējamais ietaupījums attiecas tieši uz šādu atsevišķu integrāciju neveikšanu.
 
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	22.
	Anotācija (ex-ante)
5.1. Saistības pret Eiropas Savienību
	Iebildums (TM - 05.08.2026.)
Projekta anotācijā minēts, ka projekts precizē Elektronisko dokumentu likuma regulējumu atbilstoši eIDAS 2.0 regulas prasībām, papildinot uzticamības pakalpojumu uzraudzības institūcijas kompetenci, nosakot administratīvo atbildību par regulā EDIM noteikto prasību pārkāpumiem un kompetenci administratīvo pārkāpumu procesā. Saistībā ar minēto vēršam uzmanību, ka projektā nav paredzēta administratīvā atbildība par regulā noteikto prasību pārkāpumiem un kompetence administratīvo pārkāpumu procesā, tādēļ lūdzam izvērtēt un precizēt projektu vai projekta anotācijā sniegto informāciju.
Piedāvātā redakcija
-
	Ņemts vērā
Precizēta anotācijas 5.sadaļa, izslēdzot atsauci uz administratīvo atbildību.
	Anotācija (ex-ante)
5.1. Saistības pret Eiropas Savienību

	23.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (TM - 05.08.2026.)
Lūdzam pilnveidot projekta anotācijas 5.4. apakšsadaļas 1. tabulu:
1) skaidrojot Eiropas Parlamenta un Padomes 2014. gada 23. jūlija Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK, 16. pantā ietverto prasību ieviešanu projektā;
2) izvērstāk skaidrojot minētās regulas II nodaļas 1. iedaļas (izņemot 5.f panta 1. punkta) regulējuma ieviešanu. Vēršam uzmanību, ka pretēji anotācijā minētajam 1. iedaļas regulējums netiek pilnībā ieviests projektā, bet gan tiks paredzēta Ministru kabineta noteikumu izdošana, tādēļ lūdzam attiecīgi precizēt anotāciju, kā arī sniegt arī pamatojumu, kādēļ noteiktas pamatprasības netiek noteiktas jau projektā (šo informāciju var sniegt arī likumprojekta anotācijas 4. sadalā, skaidrojot Ministru kabineta noteikumu nepieciešamību), kā arī atbildīgo institūciju par Ministru kabineta noteikumu izdošanu un termiņu, līdz kuram noteikumi iesniedzami Ministru kabinetā;
3) skaidrojot, kā īstenots minētās regulas 46.a panta 1. punkta otrajā daļā ietvertais dalībvalstu pienākums, tostarp nepieciešamības gadījumā papildinot projektu ar attiecīgām uzraudzības iestādes pilnvarām vai norādot, ka pilnvaras tiks ietvertas arī Ministru kabineta noteikumos, kuri izdoti uz projekta 2. panta (likuma 13.1 panta) pamata.
Piedāvātā redakcija
-
	Ņemts vērā
1) Projekta anotācijas 5.4. apakšsadaļas 1. tabula pilnveidota, izslēdzot atsauci uz Eiropas Parlamenta un Padomes 2014. gada 23. jūlija Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK, 16. pantā ietverto prasību ieviešanu projektā, jo minētās prasības tiek ieviestas ar citu tiesību akta projektu, proti grozījumiem Elektronisko dokumentu likumā (TAP Nr. 26-TA-1414);

2) Projekta anotācijas 4. sadaļa papildināta, skaidrojot Ministru kabineta noteikumu nepieciešamību, kā arī atbildīgo institūciju par Ministru kabineta noteikumu izdošanu;

3) Projekta anotācijas 5.4. apakšsadaļas 1. tabula pilnveidota, papildinot par attiecīgām uzraudzības iestādes pilnvarām, kas tiks ietvertas arī Ministru kabineta noteikumos, kuri izdoti uz projekta ietvertās deleģējuma normas pamata.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	24.
	Anotācija (ex-ante)
8.1.2. uz valsts un pašvaldību informācijas un komunikācijas tehnoloģiju attīstību
	Iebildums (TM - 05.08.2026.)
Uzņēmumu reģistra ieskatā, ja tiek ieviests jauns autentifikācijas līdzeklis, ir identificējama ietekme uz informācijas un komunikāciju tehnoloģiju vidi, lai nodrošinātu jaunā elektroniskās identifikācijas līdzekļa ieviešanu publiskajos pakalpojumos.
Arī anotācijā augstāk ir norādīts, ka projekta izpildē būs iesaistītas valsts un pašvaldību iestādes, kas sniedz elektroniskos pakalpojumus. 
Līdz ar to lūdzam atkārtoti izvērtēt anotācijā norādīto secinājumu, ka projekts neskar valsts un pašvaldību informācijas un komunikācijas tehnoloģiju attīstību, un papildināt anotāciju ar informāciju par to, kā projekts ietekmēs elektronisko pakalpojumu sniedzējus.
Piedāvātā redakcija
-
	Ņemts vērā
Precizēta anotācijas 8.sadaļa, norādot, ka projekta īstenošana ietekmēs elektronisko pakalpojumu sniedzējus, kuriem būs jānodrošina Eiropas digitālās identitātes maka (EDIM) izmantošanas atbalsts savos elektroniskajos pakalpojumos. Attiecīgi paredzēta ietekme uz valsts un pašvaldību informācijas un komunikācijas tehnoloģiju vidi, jo būs nepieciešami tehniski pielāgojumi autentifikācijas un ar EDIM saistīto funkcionalitāšu nodrošināšanai.
	Anotācija (ex-ante)
8.1.2. uz valsts un pašvaldību informācijas un komunikācijas tehnoloģiju attīstību

	25.
	Likumprojekts (grozījumi)
 Grozījumi Fizisko personu elektroniskās identifikācijas likumā
	Priekšlikums (VM - 05.08.2026.)
Priekšlikums salāgot Federācijas dalībnieku minimālās kiberdrošības prasības.
Minētās prasības būtu jāsalāgo ar NKDL, NIS2 direktīvas un MK noteikumu Nr. 397 prasībām. Ministru kabinetam paredzēto deleģējumu būtu jāprecizē, paredzot tiesības noteikt EDIM satvara dalībnieku un atkarīgo pušu minimālās kiberdrošības prasības, tostarp prasības:
identitātes un piekļuves pārvaldībai;
sertifikātu un kriptogrāfisko atslēgu pārvaldībai;
auditācijai un izsekojamībai;
incidentu identificēšanai un ziņošanai;
ievainojamību pārvaldībai;
darbības nepārtrauktībai;
piegādes ķēžu un ārpakalpojumu drošībai.
Piedāvātā redakcija
-
	Ņemts vērā
EDIM risinājums atbildīs valsts sertifikācijas shēmas prasībām, kuras ietver arī kiberdrošības prasības, savukārt, atkarīgajām pusēm ir jāreģistrējas,jāiegūst pieejas sertifikāts, kas ietver tostarp kiberdrošības prasības. Vienlaikus turpmākajos EDIM attīstības posmos jāidentificē, kuras no atkarīgajām pusēm varētu nebūt NIS direktīvas subjekti.
 
	Likumprojekts (grozījumi)
 Grozījumi Fizisko personu elektroniskās identifikācijas likumā

	26.
	Likumprojekts (grozījumi)
 Grozījumi Fizisko personu elektroniskās identifikācijas likumā
	Priekšlikums (VM - 05.08.2026.)
EDIM uzticības pārvaldības modelis. Papildus sertifikācijai un uzraudzībai būtu nepieciešams skaidri definēt EDIM uzticības pārvaldības modeli, aptverot:
dalībnieku pievienošanas un identifikācijas kārtību;
uzticamības un atbilstības novērtēšanu;
sertifikātu un piekļuves tiesību dzīves ciklu;
uzticības apturēšanu un atsaukšanu;
rīcību kiberdrošības incidentu gadījumos;
iesaistīto institūciju lomas un atbildību.
Piedāvātā redakcija
-
	Ņemts vērā
Attiecīgās normas paredzēts iekļaut EDIM noteikumos un MK noteikumos par tehniskajām, organizatoriskajām prasībām.
	Likumprojekts (grozījumi)
 Grozījumi Fizisko personu elektroniskās identifikācijas likumā

	27.
	Likumprojekts (grozījumi)
 Izdarīt Fizisko personu elektroniskās identifikācijas likumā (Latvijas Vēstnesis, 2015, 230. nr.; 2021, 207.nr.) šādus grozījumus:
	Priekšlikums (SAM - 06.08.2026.)
Lūdzam izvērtēt iespēju papildināt likumprojektu ar tiesību normu, kas paredz precizēt Fizisko personu elektroniskās identifikācijas likuma 14. panta pirmās daļas 6.punktu "6) nodrošina, ka elektroniskās identifikācijas līdzekli personai izsniedz klātienē", paredzot iespēju nodrošināt elektroniskās identifikācijas līdzekļa izsniegšanu arī attālināti, ņemot vērā tehnoloģisko iespējamību apstiprināt personas identitāti, izmantojot biometriju.
Piedāvātā redakcija
-
	Ņemts vērā
Attiecīgi papildināts likumprojekts un tā anotācija.
	Likumprojekts (grozījumi)
 Izdarīt Fizisko personu elektroniskās identifikācijas likumā (Latvijas Vēstnesis, 2015, 230. nr.; 2021, 207.nr.) šādus grozījumus:

	28.
	Likumprojekts (grozījumi)
1. pants. "1¹) Eiropas digitālās identitātes maks — elektroniskās identifikācijas līdzeklis regulas Nr. 910/2014/ES 3. panta 42. punkta izpratnē." 
	Priekšlikums (VM - 05.08.2026.)
Priekšlikums izvērtēt pārstāvības tiesību un pilnvarojumu atribūtu apriti Eiropas digitālās identitātes makā.
Ja fiziska persona ir pilnvarota piekļūt citas personas elektroniskajiem veselības datiem vai rīkojas kā likumiskais pārstāvis, ārstniecības personai vai ārstniecības iestādei ir jāidentificē šī persona un jāpārbauda tās tiesības rīkoties attiecīgajā statusā. Vai FPEIL grozījumi un MK noteikumi paredz pārstāvības tiesību un pilnvarojumu atribūtu apriti Eiropas digitālās identitātes makā, tostarp to sasaisti ar nacionālajiem pilnvarojumu risinājumiem?
No kiberdrošības pārvaldības puses nepietiek tikai identificēt personu, kura rīkojas citas personas vārdā. Nepieciešams pārbaudīt arī:
pārstāvības vai pilnvarojuma tiesisko pamatu;
pilnvarojuma tvērumu;
termiņu un spēkā esību;
pilnvarojuma atsaukšanas faktu;
sasaisti ar konkrēto pārstāvēto personu un pakalpojumu;
visu veikto darbību auditējamību.
Piedāvātā redakcija
-
	Ņemts vērā
Izvērtēts, pārstāvības tiesību un pilnvarojumu atribūtu apriti EDIM plānots ieviest tā turpmākajās attīstības kārtās. Sākotnējā EDIM versijā netiek paredzēta pārstāvības tiesību un pilnvarojumu apliecinājumu izsniegšanas, saņemšanas un uzrādīšanas funkcionalitāte. Tādēļ FPEIL grozījumi un ar tiem saistītais regulējums nebūtu interpretējams kā pienākums ārstniecības iestādēm jau sākotnējā maka ieviešanas posmā pārbaudīt pārstāvības tiesības, izmantojot EDIM uzrādītu atribūtu. Šādas funkcionalitātes ieviešanas iespējas, tiesiskais ietvars un sasaiste ar nacionālajiem pilnvarojumu risinājumiem tiks izvērtēta nākamajos attīstības posmos.
EDIM ir līdzeklis, ar kuru persona var saņemt, glabāt un uzrādīt tai izsniegtus elektroniskos apliecinājumus. Maks pats nenodibina pārstāvības tiesības, nepiešķir pilnvarojumu un patstāvīgi neģenerē apliecinājumu par šādu tiesību esību. Piemēram, persona nevarēs ar darbību makā izveidot sev tiesības saņemt citas personas receptes vai piekļūt tās elektroniskajiem veselības datiem. Šādām tiesībām vispirms būs jārodas uz attiecīga tiesiska pamata un informācijai par tām būs jābūt pieejamai kompetentai institūcijai vai citam atbilstoši normatīvajiem aktiem noteiktam tiesību un datu avotam.
Lai pārstāvības tiesības varētu izmantot ar EDIM starpniecību, vispirms būs jāizveido attiecīgs elektronisks atribūtu apliecinājums un jānosaka par tā izsniegšanu atbildīgais subjekts. Izdevējam būs jāspēj iegūt un pārbaudīt informāciju no autentiska avota, sasaistīt apliecinājumu ar konkrēto pārstāvi un pārstāvēto personu, kā arī nodrošināt tā izsniegšanu atbilstoši piemērojamajām juridiskajām un tehniskajām prasībām. Tikai pēc apliecinājuma izsniegšanas tas būs pieejams makā un izmantojams attiecīgo tiesību apliecināšanai personām vai pārbaudei informācijas sistēmās. Jautājums par to, kura institūcija vai cits subjekts konkrētajā gadījumā uzturēs tiesību pamatinformāciju un kurš izsniegs apliecinājumu, būs risināms, izstrādājot attiecīgo pakalpojumu.
Šāda risinājuma izstrādē būs jānosaka arī apliecinājuma datu saturs un pārbaudes kārtība. Tiks izvērtēts, kā apliecinājumā norādīt pārstāvības tiesisko pamatu, pārstāvi un pārstāvēto personu, pilnvarojuma tvērumu, piemērojamās darbības vai pakalpojumus un tiesību darbības termiņu. Ja pilnvarojums attiecas tikai uz noteiktu darbību, piemēram, recepšu saņemšanu, tā uzrādīšana pati par sevi nevarēs pamatot piekļuvi citam pakalpojumam vai plašākam veselības datu apjomam. Jebkurā gadījumā, datiem par pārstāvības tiesībām (iekļaujot augstāk minēto datu saturu) sākotnēji būs jāatrodas autentiskā datu avotā pie kompetentās iestādes pirms to reģistrācijas makā.
Makā uzrādīts apliecinājums neaizstās ārstniecības iestādes vai cita pakalpojuma sniedzēja pienākumu izvērtēt, vai konkrētajai personai konkrētajā brīdī ir tiesības veikt pieprasīto darbību. Pakalpojuma sniedzējam būs jāsaista pārbaudītā pārstāvja identitāte ar apliecinājumā norādītajām tiesībām, jāpārbauda šo tiesību atbilstība konkrētajam pakalpojumam un jānodrošina piekļuves lēmuma atbilstoši veselības datu apstrādei piemērojamajām prasībām. 
Līdz ar to pārstāvības tiesību atribūtu izmantošana makā būs iespējama tikai pēc tam, kad būs sakārtots tiesību nodibināšanas un uzskaites process, noteikti uzticami informācijas avoti un apliecinājuma izdevēji, izstrādāts apliecinājuma saturs un nodrošināta tā spēkā esības pārbaude. EDIM šajā procesā kalpos kā izsniegtā apliecinājuma saņemšanas un uzrādīšanas līdzeklis, nevis kā pilnvarojumu veidošanas vai piekļuves tiesību piešķiršanas sistēma.
	Likumprojekts (grozījumi)
-

	29.
	Likumprojekts (grozījumi)
2. pants. Papildināt likumu ar 13.¹ pantu šādā redakcijā:
	Priekšlikums (VM - 05.08.2026.)
Priekšlikums ņemot vērā Regulas (ES) 2025/327 prasības papildināt ar pilnvarojumu nozaru kompetento iestāžu iesaistei.
Izvērtēt, deleģējumu papildināt ar pilnvarojumu noteikt kārtību - tiek nodrošināta nozaru kompetento iestāžu iesaiste, ja atribūtu izsniegšanas kompetence izriet no tieši piemērojama ES nozares akta. Regula (ES) 2025/327 paredz, ka pēc fiziskas personas pieprasījuma piederības dalībvalsts kompetentā iestāde izsniedz šīs personas veselības aprūpes atribūtus EAA formā uz EDIM (no 26.03.2029.). Jāfiksē, ka šādas kompetentās iestādes noteikšana veselības nozarē - nozares normatīvajos aktos.
Veselības aprūpes atribūtu izsniegšana – nosakot veselības nozares kompetento institūciju, vienlaikus būtu jādefinē atbildība par:
• atribūtu autentiskumu;
• aktualitāti un pareizību;
• atribūtu integritātes aizsardzību;
• kļūdainu vai novecojušu atribūtu labošanu;
• atribūtu atsaukšanu un dzīves cikla pārvaldību.
Piedāvātā redakcija
-
	Ņemts vērā
Izvērtēts, secinot, ka Ministru kabineta noteikumu regulējuma mērķis ir noteikt Eiropas digitālās identitātes maka (EDIM) satvarā iesaistīto subjektu savstarpējās sadarbības kārtību. Savukārt jautājumi par institūciju, kas attiecīgajā nozarē ir kompetenta izsniegt atribūtus, kā arī atbildību par to saturu, uzturēšanu un pārvaldību, ir risināmi attiecīgās nozares speciālajā tiesiskajā regulējumā un nav nosakāmi šā likumprojekta ietvaros.
Vienlaikus norādāms, ka Ministru kabineta 2026. gada 26. maija sēdes protokola Nr. 29 76. § ietvertā informatīvā ziņojuma “Par eIDAS 2.0 regulas prasību ieviešanu” 10. punkts uzdod visām ministrijām atbilstoši to kompetencei izvērtēt un, ja nepieciešams, līdz 2026. gada 1. jūlijam noteiktajā kārtībā iesniegt izskatīšanai Ministru kabinetā grozījumus normatīvajos aktos, lai nodrošinātu, ka Eiropas digitālās identitātes maks, personas identifikācija, izmantojot Eiropas digitālās identitātes maku klātienē un neklātienē, un Eiropas digitālās identitātes makā pieejamie atribūti tiek atzīti un tiek ieviesti risinājumi to validācijai.
	Likumprojekts (grozījumi)
-

	30.
	Likumprojekts (grozījumi)
2. pants. "13.¹ pants. Eiropas digitālās identitātes maka darbības regulējums
Ministru kabinets nosaka Eiropas digitālās identitātes maka izveides, izsniegšanas, izmantošanas, darbības apturēšanas un darbības izbeigšanas kārtību, Eiropas digitālās identitātes maka satvarā iesaistīto subjektu savstarpējās sadarbības kārtību, kā arī Eiropas digitālās identitātes maka sertifikācijas un uzraudzības kārtību."
	Priekšlikums (TM - 05.08.2026.)
Projekta 2. pantā paredzēto Fizisko personu elektroniskās identifikācijas likuma 13.1 pantu, kas paredz pilnvarojumu Ministru kabinetam izdot noteikumus par Eiropas digitālās identitātes maka izveides, izsniegšanas, izmantošanas, darbības apturēšanas un darbības izbeigšanas kārtību, Eiropas digitālās identitātes maka satvarā iesaistīto subjektu savstarpējās sadarbības kārtību, kā arī Eiropas digitālās identitātes maka sertifikācijas un uzraudzības kārtību, piedāvājam papildus izvērtēt un nepieciešamības gadījumā precizēt. Vēršam uzmanību, ka šāds pilnvarojums Ministru kabinetam noteikt kārtību,faktiski paredz noteikt darbību izpildes procedūras iestādē administratīvā procesa ietvaros. Ja Ministru kabineta noteikumos tiek paredzētas arī materiālo tiesību normas, piemēram, nosacījumi atļaujas izsniegšanai vai citām sertificētām darbībām, šāds regulējums jānosaka pilnvarojuma normā. Tāpat arī Ministru kabineta noteikumos bez īpaša pilnvarojuma nevar paredzēt administratīvā procesa regulējumu, kas dublē vai neatbilst Administratīvā procesa likumā vai Paziņošanas likumā noteiktajam, piemēram, par lēmuma pieņemšanas vai paziņošanas termiņiem. Visbeidzot, norādām, ka šāda veida Ministru kabineta noteikumu sagatavošanā jāņem vērā Administratīvā procesa likuma 11. pantā noteiktais likuma atrunas princips.
 
Piedāvātā redakcija
-
	Ņemts vērā
Ņemot vērā, ka Ministru kabineta noteikumos tiek paredzētas arī materiālo tiesību normas, kas piemērojamas administratīvā procesa ietvaros, likumprojekta deleģējuma norma papildināta, iekļaujot pilnvarojumu Ministru kabinetam noteikt kritērijus EDIM satvarā iesaistīto subjektu savstarpējai sadarbībai. Anotācija papildināta ar attiecīgu skaidrojumu.
	Likumprojekts (grozījumi)
-

	31.
	Likumprojekts (grozījumi)
4. pants. Papildināt likumu ar 19. pantu ar 1.3daļu šādā redakcijā:
	Priekšlikums (TM - 05.08.2026.)
Patentu valde atbalsta Eiropas digitālās identitātes maka ieviešanu un iespēju to izmantot publisko elektronisko pakalpojumu saņemšanai. Vienlaikus likumprojekta anotācijā nav pietiekami izvērtēts likumprojekta 4. punktā paredzētā pienākuma praktiskās īstenošanas modelis, izpildes termiņi un ietekme uz valsts un pašvaldību institūciju informācijas sistēmām, administratīvajām un atbilstības izmaksām, kā arī budžetu.
Patentu valde elektroniskās identifikācijas nodrošināšanai savos elektroniskajos pakalpojumos izmanto Valsts digitālās attīstības aģentūras nodrošināto Vienotās pieteikšanās moduli. Vienotās pieteikšanās modulis ir valsts pārvaldes koplietošanas pakalpojums, un tajā ir pieejama arī pārrobežu elektroniskā identifikācija eIDAS ietvaros. Tomēr esošā eIDAS autentifikācijas funkcionalitāte pati par sevi nenozīmē, ka elektroniskā pakalpojuma sniedzējs jau nodrošina Eiropas digitālās identitātes maka akceptēšanu atbilstoši Regulas (ES) Nr. 910/2014 5.f panta prasībām.
Eiropas digitālās identitātes maks ir atsevišķs elektroniskās identifikācijas līdzeklis. Tā izmantošana elektroniskā pakalpojuma sniedzēja pusē var būt saistīta ne vien ar tehnisku integrāciju, bet arī ar maka atkarīgās puses reģistrāciju, maka atkarīgās puses piekļuves sertifikāta saņemšanu un izmantošanu, kā arī ar atbilstošu drošības, datu apstrādes un organizatorisko procesu ieviešanu. Komisijas Īstenošanas regula (ES) 2025/848 tieši paredz maka atkarīgo pušu valsts reģistrus un maka atkarīgās puses piekļuves sertifikātu izmantošanu.
Patentu valdes ieskatā iestādēm, kuras izmanto Vienotās pieteikšanās moduli, Eiropas digitālās identitātes maka akceptēšana, ciktāl tas tehniski iespējams, būtu nodrošināma centralizēti, izvairoties no vienādu tehnisko risinājumu, reģistrācijas darbību un izmaksu dublēšanas katrā iestādē
Piedāvātā redakcija
-
	Ņemts vērā
Anotācija papildināta, skaidrojot, ka Eiropas digitālās identitātes maka (EDIM) akceptēšanas prasību praktiskā īstenošana tiks detalizēti noteikta Ministru kabineta noteikumos. Vienlaikus norādīts, ka iestādēm, kuras elektroniskajai identifikācijai izmanto VDAA nodrošinātos koplietošanas risinājumus, tostarp Vienotās pieteikšanās moduli, EDIM atbalsta ieviešana primāri vērtējama centralizēti, lai novērstu tehnisko risinājumu un izmaksu dublēšanos. Anotācijā arī precizēta informācija par iespējamo ietekmi uz elektronisko pakalpojumu sniedzējiem, tostarp nepieciešamajiem tehniskajiem pielāgojumiem un atbilstības prasību izpildi.
	Likumprojekts (grozījumi)
-

	32.
	Likumprojekts (grozījumi)
4. pants. "(13) Elektroniskā pakalpojuma, ko publiska persona sniedz, pildot tai noteiktās funkcijas un uzdevumus, sniedzējs nodrošina iespēju fiziskajai personai elektroniskajai identifikācijai, kā arī elektroniskā pakalpojuma pieprasīšanai un saņemšanai izmantot Eiropas digitālās identitātes maku atbilstoši regulas Nr. 910/2014/ES prasībām." 
	Priekšlikums (SAM - 06.08.2026.)
Lūdzam izvērtēt iespēju papildus pievienotajai atsaucei uz regulu Nr. 910/2014/ES paredzēt arī atsauci uz šā likuma 13.¹ pantā paredzētajiem Ministru kabineta noteikumiem, lai nodrošinātu viennozīmīgu izpratni par Eiropas digitālās identitātes maka izmantošanas un integrācijas prasībām.
Piedāvātā redakcija
-
	Ņemts vērā
Izvērtēts, norma attiecīgi precizēta, svītrojot atsauci uz regulu Nr. 910/2014/ES, jo gan Eiropas Savienības, gan nacionālo normatīvo aktu prasības likuma subjektiem, uz kuriem tās attiecas, ir jāievēro bez tiešas norādes likumdošanas aktā.
	Likumprojekts (grozījumi)
-

	33.
	Anotācija (ex-ante)
Anotācijas (ex-ante) nosaukums
	Priekšlikums (VM - 05.08.2026.)
Priekšlikums anotāciju papildināt ar sadaļu par Regulas (ES) 2025/327 un tās 16. panta piemērošanas mijiedarbību ar Regulu Nr. 910/2014, ietverot vismaz:
a) skaidrojumu, ka EVDT preambulas 29. rindkopa paredz fiziskas personas identifikācijas atbalstu ar jebkādiem elektroniskās identifikācijas līdzekļiem, kas atzīti saskaņā ar Regulu Nr. 910/2014, un ka EVDT normas ir papildinošas, nevis izslēdzošas attiecībā pret Regulas Nr. 910/2014 5.f pantu;
b) norādi, ka "veselības aprūpes atribūti" (healthcare attribute) piemērošanas regulas 2. panta 1. punkta izpratnē ir identifikācijas atribūti pārrobežu elektronisko veselības datu apmaiņai, nevis veselības dati - Eiropas digitālās identitātes makā netiek glabāti pacienta medicīniskie dati!
Piedāvātā redakcija
-
	Nav ņemts vērā
Izvērtēts, secinot, ka anotācijā jau ir ietverta informācija, kas nepieciešama, lai pamatotu projekta mērķi un skaidrotu ar projektu paredzēto regulējumu. Anotācijas papildināšana nav nepieciešama, jo tajā jāietver tikai tā informācija, kas ir būtiska konkrētā tiesību akta projekta mērķa, satura un ietekmes izpratnei, savukārt piedāvātais skaidrojums pēc būtības attiecas uz citu ES tiesību aktu interpretāciju un piemērošanu.
	Anotācija (ex-ante)
Anotācijas (ex-ante) nosaukums

	34.
	Anotācija (ex-ante)
Anotācijas (ex-ante) nosaukums
	Priekšlikums (SAM - 06.08.2026.)
Lūdzam papildināt likumprojekta anotāciju ar skaidrojumu par publisko e-pakalpojumu sniedzēju gatavības nodrošināšanu pieņemt Eiropas digitālās identitātes makus atbilstoši eIDAS 2.0 regulas prasībām, tostarp jebkuras Eiropas Savienības dalībvalsts izsniegtus makus. Tāpat lūdzam skaidrot, kādā veidā un termiņos paredzēts nodrošināt valsts informācijas sistēmu un e-pakalpojumu tehnisko gatavību, kā arī vai ir paredzēti centralizēti tehniskie risinājumi un atbalsta mehānismi publisko e-pakalpojumu sniedzējiem.
Piedāvātā redakcija
-
	Ņemts vērā
Anotācija papildināta ar skaidrojumu, ka e-pakalpojumu sniedzējiem būs jāveic  tehniskie pielāgojumi EDIM ieviešanai, jo EDIM funkcionalitāte ir plašāka par personas identifikāciju un autentifikāciju. EDIM paredz arī elektronisko apliecinājumu un atribūtu izmantošanu, līdz ar to pakalpojumu sniedzējiem var būt nepieciešami papildu tehniski risinājumi šo datu saņemšanai un apstrādei.
Elektroniskā identifikācija, tostarp ar EDIM, nodrošina iespēju personai identificēties, lai piekļūtu e-pakalpojumam, to pieprasītu un saņemtu. Tādējādi pakalpojuma pieprasīšana un saņemšana ir cieši saistīta ar identifikācijas procesa nodrošināšanu, vienlaikus ņemot vērā, ka EDIM var tikt izmantots arī citu pakalpojuma sniegšanai nepieciešamo datu vai apliecinājumu nodošanai.

Attiecībā par izmaksām norādāms, ka projekta "Eiropas digitālās identitātes maka ieviešana Latvijā" pasē (apstiprināta Ministru kabineta 11.08.2026. sēdē, prot. Nr. 43 41. § , 25-TA-2852) paredzēts, ka EDIM kā autentifikācijas līdzekļa pievienošana Vienotajam pieteikšanās modulim (VPM) ļaus valsts pārvaldes iestādēm neveikt atsevišķas integrācijas ar EDIM infrastruktūru, jo autentifikācijas funkcionalitāte tiks nodrošināta caur jau esošo VPM moduli. Tas nozīmē, ka katrai no aptuveni 140 institūcijām/portāliem, kur pieejams VPM nebūs nepieciešami papildu ieguldījumi integrācijas veikšanai, kas katram iestādes portālam atsevišķi varētu izmaksāt no 15 000 līdz 60 000 eiro (noteikts pēc ekspertu metodes). Šādi aprēķinot, valsts kopējais ekonomiskais ietaupījums EDIM risinājuma integrācijas jomā var sasniegt 2,1 līdz 8,4 miljonus eiro (vidēji 5,25 miljoni eiro), atkarībā no tehniskās pielāgošanas apjoma. Līdz ar to, ja elektroniskā pakalpojuma sniedzējs personas autentifikācijai jau izmanto VPM, iestādei nebūs jāveic atsevišķa EDIM integrācija. EDIM kā autentifikācijas līdzeklis tiks integrēts VPM un iestādes, kas izmanto šo moduli, varēs nodrošināt autentifikāciju ar EDIM, izmantojot esošo pieslēgumu ar VPM. Līdz ar to šīm iestādēm nebūs nepieciešami papildu ieguldījumi tiešas EDIM integrācijas izveidē. Projekta pasē norādītais iespējamais ietaupījums attiecas tieši uz šādu atsevišķu integrāciju neveikšanu.

Saistībā ar citu ES dalībvalstu maku pieņemšanu anotācija papildināta ar informāciju: "Citu ES dalībvalstu EDIM pieņemšana ir nodrošināta pēc paša Eiropas digitālās identitātes ietvara uzbūves - savietojamība ir iestrādāta Eiropas Komisijas arhitektūras un atsauces ietvarā (ARF) un eIDAS 2.0 īstenošanas aktos.
Tehniskie risinājumi savietojamībai. Visi ES dalībvalstu maki izmanto vienotus protokolus un datu formātus (OpenID4VP, OpenID4VCI, SD‑JWT VC, ISO/IEC 18013‑5). Tāpēc pakalpojumu sniedzējs, kas ir nodrošinājis Latvijas maka pieņemšanu, ar to pašu risinājumu pieņem arī citu dalībvalstu makus, atsevišķa integrācija katrai dalībvalstij nav nepieciešama. Maku un apliecinājumu autentiskumu verificē, izmantojot ES uzticamības sarakstus (trusted lists) un savstarpēji atzītu maku sertifikāciju atbilstoši eIDAS 2.0 savietojamības un atzīšanas īstenošanas aktiem (t.sk. Regula (ES) 2025/846). Pārrobežu izmantošana ES pakalpojumos iespējama pēc EDIM atbilstības novērtējuma un sertifikācijas pabeigšanas, pārejas periodā maks izmantojams nacionālā līmenī.
Pārrobežu maku pieņemšanas nodrošināšana valsts pārvaldē neveido atsevišķu izmaksu pozīciju, tā ietilpst EDIM projekta kopējā finansējumā. Tā kā citu dalībvalstu maku pieņemšana tehniski neatšķiras no nacionālā maka pieņemšanas (tie paši rīki un protokoli), atsevišķas papildu integrācijas izmaksas pārrobežu izmantošanai neveidojas."
 
	Anotācija (ex-ante)
Anotācijas (ex-ante) nosaukums

	35.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 05.08.2026.)
Projekta regulējums ir vērsts uz fiziskajām personām, taču nav skaidrs, vai nākotnē EDIM ekosistēmā tiks paredzēti risinājumi arī juridisko personu pārstāvībai. Iepriekš diskusijās par eIDAS 2.0 tika apspriests modelis, kur fiziskajām personām būtu pieejams Identity Wallet, savukārt juridiskajām personām – Business Wallet. Ņemot vērā minēto, līdzam papildināt anotāciju ar skaidrojumu par elektroniskās identifikācijas modeli juridiskajām personām, lai Uzņēmumu reģistrs varētu vērtēt šāda modeļa ieviešanas iespējas un tā ietekmi uz Uzņēmumu reģistra sniegtajiem pakalpojumiem.
Piedāvātā redakcija
-
	Nav ņemts vērā
Priekšlikums izvērtēts. Projekta regulējuma priekšmets ir Eiropas digitālās identitātes maka (EDIM) izmantošana fizisko personu elektroniskajai identifikācijai un ar to saistītajiem personas atribūtiem atbilstoši Regulā (ES) Nr. 910/2014 noteiktajam tiesiskajam regulējumam. Tādēļ anotācijā ir ietverta informācija tikai par tiem risinājumiem, kas ir tieši saistīti ar projekta regulējuma tvērumu.
Jautājumi par juridisko personu digitālo identitāti un iespējamiem risinājumiem juridisko personu pārstāvībai tiek risināti atsevišķā Eiropas Savienības iniciatīvā – Eiropas Parlamenta un Padomes regulas priekšlikumā par Eiropas Biznesa maku (European Business Wallets) izveidi (COM(2025) 838 final, procedūra Nr. 2025/0358(COD)), kura mērķis ir nodrošināt juridisko personu identificēšanu, autentificēšanu un datu apmaiņu digitālajā vidē. 
Ņemot vērā, ka minētais regulējums vēl tiek izstrādāts Eiropas Savienības līmenī un nav šā projekta priekšmets, anotācijas papildināšana ar pieņēmumiem par iespējamo juridisko personu elektroniskās identifikācijas modeli vai tā ietekmi uz atsevišķu iestāžu procesiem nebūtu pamatota. Attiecīgie jautājumi vērtējami Eiropas Biznesa maka regulējuma izstrādes un ieviešanas ietvaros.
 
	Anotācija (ex-ante)
1.3. Pašreizējā situācija, problēmas un risinājumi

	36.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (TM - 05.08.2026.)
Uzņēmumu reģistra ieskatā projektā iekļautais regulējums ietekmēs ne vien privātpersonas, bet arī publisko sektoru - elektronisko pakalpojumu sniedzējus, kuriem no projekta izrietēs pienākums nodrošināt personu autentifikāciju un pakalpojumu saņemšanas procesu, nodrošinot jaunā identifikācijas līdzekļa atbalstu. Ņemot verā minēto, lūdzam izvērtēt nepieciešamību papildināt anotāciju ar attiecīgu skaidrojumu.
Piedāvātā redakcija
-
	Ņemts vērā
Anotācija papildināta ar skaidrojumu, ka e-pakalpojumu sniedzējiem būs jāveic  tehniskie pielāgojumi EDIM ieviešanai, jo EDIM funkcionalitāte ir plašāka par personas identifikāciju un autentifikāciju. EDIM paredz arī elektronisko apliecinājumu un atribūtu izmantošanu, līdz ar to pakalpojumu sniedzējiem var būt nepieciešami papildu tehniski risinājumi šo datu saņemšanai un apstrādei.
Elektroniskā identifikācija, tostarp ar EDIM, nodrošina iespēju personai identificēties, lai piekļūtu e-pakalpojumam, to pieprasītu un saņemtu. Tādējādi pakalpojuma pieprasīšana un saņemšana ir cieši saistīta ar identifikācijas procesa nodrošināšanu, vienlaikus ņemot vērā, ka EDIM var tikt izmantots arī citu pakalpojuma sniegšanai nepieciešamo datu vai apliecinājumu nodošanai.

Attiecībā par izmaksām norādāms, ka projekta "Eiropas digitālās identitātes maka ieviešana Latvijā" pasē (apstiprināta Ministru kabineta 11.08.2026. sēdē, prot. Nr. 43 41. § , 25-TA-2852) paredzēts, ka EDIM kā autentifikācijas līdzekļa pievienošana Vienotajam pieteikšanās modulim (VPM) ļaus valsts pārvaldes iestādēm neveikt atsevišķas integrācijas ar EDIM infrastruktūru, jo autentifikācijas funkcionalitāte tiks nodrošināta caur jau esošo VPM moduli. Tas nozīmē, ka katrai no aptuveni 140 institūcijām/portāliem, kur pieejams VPM nebūs nepieciešami papildu ieguldījumi integrācijas veikšanai, kas katram iestādes portālam atsevišķi varētu izmaksāt no 15 000 līdz 60 000 eiro (noteikts pēc ekspertu metodes). Šādi aprēķinot, valsts kopējais ekonomiskais ietaupījums EDIM risinājuma integrācijas jomā var sasniegt 2,1 līdz 8,4 miljonus eiro (vidēji 5,25 miljoni eiro), atkarībā no tehniskās pielāgošanas apjoma. Līdz ar to, ja elektroniskā pakalpojuma sniedzējs personas autentifikācijai jau izmanto VPM, iestādei nebūs jāveic atsevišķa EDIM integrācija. EDIM kā autentifikācijas līdzeklis tiks integrēts VPM un iestādes, kas izmanto šo moduli, varēs nodrošināt autentifikāciju ar EDIM, izmantojot esošo pieslēgumu ar VPM. Līdz ar to šīm iestādēm nebūs nepieciešami papildu ieguldījumi tiešas EDIM integrācijas izveidē. Projekta pasē norādītais iespējamais ietaupījums attiecas tieši uz šādu atsevišķu integrāciju neveikšanu.

Pienākums pieņemt Eiropas digitālās identitātes maku privātā sektora pakalpojumu sniedzējiem iestājas Regulā Nr. 910/2014 (5.f pantā) noteiktajā tvērumā, apjomā un termiņos, proti, attiecībā uz tām privāto pakalpojumu jomām, kurām regula paredz lietotāja autentifikāciju vai kurās to nosaka ES vai nacionālie tiesību akti, nevis vispārēji visiem privātajiem pakalpojumu sniedzējiem.

Integrācijas izmaksu un administratīvā sloga mazināšanai ir paredzēti šādi risinājumi:
VDAA nodrošina gatavus verifikācijas rīkus - verifikācijas lietotni, verifikācijas SDK/bibliotēku un integrācijas pakas ar dokumentāciju, kas ļauj pakalpojumu sniedzējam, tostarp maziem komersantiem, izmantot gatavu risinājumu, nevis izstrādāt verifikāciju no nulles;
integrācija balstās uz vienotiem, standartizētiem ES protokoliem (OpenID4VP, OpenID4VCI, SD‑JWT VC, ISO/IEC 18013‑5), tāpēc pielāgojums ir vienreizējs; atkarīgo pušu reģistrācija un piekļuves sertifikātu izsniegšana ir centralizēti pārvaldīts, vienots process.

Vienlaikus norādāms, ka kvantitatīvs privātā sektora informācijas sistēmu integrācijas izmaksu un administratīvā sloga novērtējums šā likumprojekta ietvaros netiek veikts, jo konkrētās izmaksas atkarīgas no katra pakalpojumu sniedzēja esošās sistēmas un integrācijas veida. 
 
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	37.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (TM - 05.08.2026.)
Ja no projekta regulējuma izriet nepieciešamība veikt tehniskus pielāgojumus autentifikācijas un pakalpojumu saņemšanas procesos, attiecīgi - šo pielāgojumu ieviešanai un uzturēšanai būs nepieciešami atbilstoši resursi. Līdz ar to Uzņēmumu reģistra ieskatā anotācijā būtu ietverama informācija par to, ka EDIM ieviešanas nodrošināšanai papildus būs nepieciešami finanšu resursi, un potenciālās izmaksas tiks vērtētas turpmākajos ieviešanas posmos. Vienlaikus norādāms potenciālo izmanksu finansēšanas avots.
 
Piedāvātā redakcija
-
	Ņemts vērā
Anotācija papildināta ar skaidrojumu, ka e-pakalpojumu sniedzējiem būs jāveic  tehniskie pielāgojumi EDIM ieviešanai, jo EDIM funkcionalitāte ir plašāka par personas identifikāciju un autentifikāciju. EDIM paredz arī elektronisko apliecinājumu un atribūtu izmantošanu, līdz ar to pakalpojumu sniedzējiem var būt nepieciešami papildu tehniski risinājumi šo datu saņemšanai un apstrādei.
Elektroniskā identifikācija, tostarp ar EDIM, nodrošina iespēju personai identificēties, lai piekļūtu e-pakalpojumam, to pieprasītu un saņemtu. Tādējādi pakalpojuma pieprasīšana un saņemšana ir cieši saistīta ar identifikācijas procesa nodrošināšanu, vienlaikus ņemot vērā, ka EDIM var tikt izmantots arī citu pakalpojuma sniegšanai nepieciešamo datu vai apliecinājumu nodošanai."

Attiecībā par izmaksām norādāms, ka projekta "Eiropas digitālās identitātes maka ieviešana Latvijā" pasē (apstiprināta Ministru kabineta 11.08.2026. sēdē, prot. Nr. 43 41. § , 25-TA-2852) paredzēts, ka EDIM kā autentifikācijas līdzekļa pievienošana Vienotajam pieteikšanās modulim (VPM) ļaus valsts pārvaldes iestādēm neveikt atsevišķas integrācijas ar EDIM infrastruktūru, jo autentifikācijas funkcionalitāte tiks nodrošināta caur jau esošo VPM moduli. Tas nozīmē, ka katrai no aptuveni 140 institūcijām/portāliem, kur pieejams VPM nebūs nepieciešami papildu ieguldījumi integrācijas veikšanai, kas katram iestādes portālam atsevišķi varētu izmaksāt no 15 000 līdz 60 000 eiro (noteikts pēc ekspertu metodes). Šādi aprēķinot, valsts kopējais ekonomiskais ietaupījums EDIM risinājuma integrācijas jomā var sasniegt 2,1 līdz 8,4 miljonus eiro (vidēji 5,25 miljoni eiro), atkarībā no tehniskās pielāgošanas apjoma. Līdz ar to, ja elektroniskā pakalpojuma sniedzējs personas autentifikācijai jau izmanto VPM, iestādei nebūs jāveic atsevišķa EDIM integrācija. EDIM kā autentifikācijas līdzeklis tiks integrēts VPM un iestādes, kas izmanto šo moduli, varēs nodrošināt autentifikāciju ar EDIM, izmantojot esošo pieslēgumu ar VPM. Līdz ar to šīm iestādēm nebūs nepieciešami papildu ieguldījumi tiešas EDIM integrācijas izveidē. Projekta pasē norādītais iespējamais ietaupījums attiecas tieši uz šādu atsevišķu integrāciju neveikšanu.

Pienākums pieņemt Eiropas digitālās identitātes maku privātā sektora pakalpojumu sniedzējiem iestājas Regulā Nr. 910/2014 (5.f pantā) noteiktajā tvērumā, apjomā un termiņos, proti, attiecībā uz tām privāto pakalpojumu jomām, kurām regula paredz lietotāja autentifikāciju vai kurās to nosaka ES vai nacionālie tiesību akti, nevis vispārēji visiem privātajiem pakalpojumu sniedzējiem.

Integrācijas izmaksu un administratīvā sloga mazināšanai ir paredzēti šādi risinājumi:
VDAA nodrošina gatavus verifikācijas rīkus - verifikācijas lietotni, verifikācijas SDK/bibliotēku un integrācijas pakas ar dokumentāciju, kas ļauj pakalpojumu sniedzējam, tostarp maziem komersantiem, izmantot gatavu risinājumu, nevis izstrādāt verifikāciju no nulles;
integrācija balstās uz vienotiem, standartizētiem ES protokoliem (OpenID4VP, OpenID4VCI, SD‑JWT VC, ISO/IEC 18013‑5), tāpēc pielāgojums ir vienreizējs; atkarīgo pušu reģistrācija un piekļuves sertifikātu izsniegšana ir centralizēti pārvaldīts, vienots process.

Vienlaikus norādāms, ka kvantitatīvs privātā sektora informācijas sistēmu integrācijas izmaksu un administratīvā sloga novērtējums šā likumprojekta ietvaros netiek veikts, jo konkrētās izmaksas atkarīgas no katra pakalpojumu sniedzēja esošās sistēmas un integrācijas veida. 
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	38.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 05.08.2026.)
Aicinām precīzāk norādīt, kuras attiecīgās regulas nodaļas 1. iedaļa projekta anotācijas 5.4. apakšsadaļas 1. tabulā domāta.
Piedāvātā redakcija
-
	Ņemts vērā
Anotācijas 5.4.sadaļas 1.tabula attiecīgi precizēta.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	39.
	Anotācija (ex-ante)
7.1. Projekta izpildē iesaistītās institūcijas
	Priekšlikums (TM - 05.08.2026.)
Lūdzam anotācijā skaidrot, vai EDIM izmantošana tiks nodrošināta ar Vienoto pieteikšanās moduli (anotācija neparedz ietekmi uz IKT un izmaksām, līdz ar to pieņemam, ka iestādes pusē atsevišķi pielāgošanas vai izstrādes darbi nebūs jāveic).
Piedāvātā redakcija
-
	Ņemts vērā
Anotācija papildināta ar skaidrojumu, ka e-pakalpojumu sniedzējiem būs jāveic  tehniskie pielāgojumi EDIM ieviešanai, jo EDIM funkcionalitāte ir plašāka par personas identifikāciju un autentifikāciju. EDIM paredz arī elektronisko apliecinājumu un atribūtu izmantošanu, līdz ar to pakalpojumu sniedzējiem var būt nepieciešami papildu tehniski risinājumi šo datu saņemšanai un apstrādei.
Elektroniskā identifikācija, tostarp ar EDIM, nodrošina iespēju personai identificēties, lai piekļūtu e-pakalpojumam, to pieprasītu un saņemtu. Tādējādi pakalpojuma pieprasīšana un saņemšana ir cieši saistīta ar identifikācijas procesa nodrošināšanu, vienlaikus ņemot vērā, ka EDIM var tikt izmantots arī citu pakalpojuma sniegšanai nepieciešamo datu vai apliecinājumu nodošanai.

Attiecībā par izmaksām norādāms, ka projekta "Eiropas digitālās identitātes maka ieviešana Latvijā" pasē (apstiprināta Ministru kabineta 11.08.2026. sēdē, prot. Nr. 43 41. § , 25-TA-2852) paredzēts, ka EDIM kā autentifikācijas līdzekļa pievienošana Vienotajam pieteikšanās modulim (VPM) ļaus valsts pārvaldes iestādēm neveikt atsevišķas integrācijas ar EDIM infrastruktūru, jo autentifikācijas funkcionalitāte tiks nodrošināta caur jau esošo VPM moduli. Tas nozīmē, ka katrai no aptuveni 140 institūcijām/portāliem, kur pieejams VPM nebūs nepieciešami papildu ieguldījumi integrācijas veikšanai, kas katram iestādes portālam atsevišķi varētu izmaksāt no 15 000 līdz 60 000 eiro (noteikts pēc ekspertu metodes). Šādi aprēķinot, valsts kopējais ekonomiskais ietaupījums EDIM risinājuma integrācijas jomā var sasniegt 2,1 līdz 8,4 miljonus eiro (vidēji 5,25 miljoni eiro), atkarībā no tehniskās pielāgošanas apjoma. Līdz ar to, ja elektroniskā pakalpojuma sniedzējs personas autentifikācijai jau izmanto VPM, iestādei nebūs jāveic atsevišķa EDIM integrācija. EDIM kā autentifikācijas līdzeklis tiks integrēts VPM un iestādes, kas izmanto šo moduli, varēs nodrošināt autentifikāciju ar EDIM, izmantojot esošo pieslēgumu ar VPM. Līdz ar to šīm iestādēm nebūs nepieciešami papildu ieguldījumi tiešas EDIM integrācijas izveidē. Projekta pasē norādītais iespējamais ietaupījums attiecas tieši uz šādu atsevišķu integrāciju neveikšanu.

Pienākums pieņemt Eiropas digitālās identitātes maku privātā sektora pakalpojumu sniedzējiem iestājas Regulā Nr. 910/2014 (5.f pantā) noteiktajā tvērumā, apjomā un termiņos, proti, attiecībā uz tām privāto pakalpojumu jomām, kurām regula paredz  lietotāja autentifikāciju vai kurās to nosaka Savienības vai nacionālie tiesību akti, nevis vispārēji visiem privātajiem pakalpojumu sniedzējiem.

Integrācijas izmaksu un administratīvā sloga mazināšanai ir paredzēti šādi risinājumi:
VDAA nodrošina gatavus verifikācijas rīkus - verifikācijas lietotni, verifikācijas SDK/bibliotēku un integrācijas pakas ar dokumentāciju, kas ļauj pakalpojumu sniedzējam, tostarp maziem komersantiem, izmantot gatavu risinājumu, nevis izstrādāt verifikāciju no nulles;
integrācija balstās uz vienotiem, standartizētiem ES protokoliem (OpenID4VP, OpenID4VCI, SD‑JWT VC, ISO/IEC 18013‑5), tāpēc pielāgojums ir vienreizējs; atkarīgo pušu reģistrācija un piekļuves sertifikātu izsniegšana ir centralizēti pārvaldīts, vienots process.

Vienlaikus norādām, ka kvantitatīvs privātā sektora informācijas sistēmu integrācijas izmaksu un administratīvā sloga novērtējums šā likumprojekta ietvaros netiek veikts, jo konkrētās izmaksas atkarīgas no katra pakalpojumu sniedzēja esošās sistēmas un integrācijas veida. 
	Anotācija (ex-ante)
7.1. Projekta izpildē iesaistītās institūcijas



